ועדת הכספים, כנסת 23, פרוטוקול מספר 86, 2020-07-07 10:30

משה גפני: אני פותח את ישיבת ועדת הכספים בנושא הצעת חוק מיסוי מקרקעין (שבח ורכישה) (תיקון - הארכת התקופה לשחלוף דירה עקב משבר הקורונה), התש"ף-2020, של חבר הכנסת שלמה קרעי וקבוצת חברי כנסת.

שלמה קרעי: ומיקי לוי, חשוב לומר זאת.

משה גפני: שלמה קרעי, מיקי לוי וחברים נוספים, נכון?

שלמה קרעי: כן, קבוצת ח"כים, אבל מיקי היה חלק מאוד משמעותי.

משה גפני: אני מתחיל במיזוג.

משה גפני: שלמה, אתה רוצה להגיד משפט?

משה גפני: אני הולך למזג את זה, כבר דיברנו על זה בחוק הממשלתי.

משה גפני: בבקשה.

שלמה קרעי: קודם כול, אני רוצה להודות לחבריי, למיקי לוי ולאלה שחתמו על ההצעה.

שלמה קרעי: אני רוצה להודות גם לשגית, היועצת המשפטית, ולך, אדוני היושב-ראש, שבלעדיכם זה היה נתקע איפשהו, כרגיל, כמו כל שאר הדברים שקשה לנו מאוד להעביר כאן.

שלמה קרעי: זאת הצעה שתציל הרבה זוגות צעירים, הרבה משפרי דיור, שנתקעו בתקופה הזאת ולא הצליחו למכור את הדירה שלהם, ופתאום קיבלו שומות.

שלמה קרעי: אנחנו מקבלים למיילים שלנו צילומים של שומות – 130,000, 140,000 שקל.

שלמה קרעי: לאנשים אין מושג איך להתמודד עם הדבר הזה שנפל עליהם.

שלמה קרעי: זה חשוב מאוד.

שלמה קרעי: גם אלה שתקופת ההכשרה שלהם מסתיימת בספטמבר או באוקטובר – על פניו נראה שאנחנו ממשיכים עם המיתון הזה, אז צריך אולי לתת הארכה של חצי שנה באופן כללי לכל מי שנמצא עכשיו, לפי ההצעה.

שלמה קרעי: הצעת החוק שלנו אומרת שחצי השנה הזאת לא תיספר בחשבון לכל מי שיש לו תקופות של מס רכישה ומס שבח.

שלמה קרעי: רשות המיסים הסכימה רק לאלה שהתקופה שלהם מסתיימת בתוך התקופה הזאת, אבל זו לא היתה ההסכמה המקורית עם שר האוצר.

שלמה קרעי: אני חושב שכדאי לנסות לפתור גם את הבעיות של אלה שמסתיימת להם התקופה בספטמבר-אוקטובר, כי גם הם לא מקבלים שום הארכה ויגיעו לאותו בור שלא יידעו איך לצאת ממנו.

משה גפני: תודה רבה.

משה גפני: מיקי, אתה רוצה להוסיף?

מיקי לוי: אני רק רוצה להגיד תודה לשלמה.

מיקי לוי: אנחנו משתפים הרבה פעולה, למרות שאנחנו גם מחליפים מהלומות פוליטיות, אבל אנחנו רואים עין בעין את כל הנושאים הכלכליים.

מיקי לוי: אפילו ישבנו יחד עם הגורמים המתאימים, גם עם ברקת על נושא ה-solvency ועם ענת גואטה על נושא ההקלות להשקעות בנושא תשתיות והייטק.

מיקי לוי: בהחלט רואים 99% מהנושאים הכלכליים עין בעין.

מיקי לוי: אני מברך אותו על כך, הוא כוח משמעותי בוועדה.

מיקי לוי: באמצעותך אני רוצה להזכיר לאנשי האוצר, רשות המיסים: אל תביאו במאי 2021 בקשה לקצר את הטווח.

מיקי לוי: במאי 2021 - - -

משה גפני: ביקשת את זה בישיבה הקודמת וכולנו הצטרפנו אליך.

מיקי לוי: מס שבח ותשלום מס רכישה הופכים להיות אחת ל-24 חודש.

מיקי לוי: אל תנסו לקצר, אנחנו מחפשים את טובת הציבור.

מיקי לוי: אל תביאו בקשה, תעשו לנו טובה בעניין הזה, אני מעריך שאני קולע גם לדעתו של היו"ר.

משה גפני: כן, אמרתי את זה.

משה גפני: אתם מתכוונים להאריך אז זה?

מיקי לוי: זאת אומרת, לקצר.

מיקי לוי: במאי זה הופך להיות 24.

גיא גולדמן: לא היה עוד דיון, לא נדרשנו.

מיקי לוי: אל תבואו.

גיא גולדמן: אין לנו כוונה להאריך ואין לנו כוונה לא להאריך.

מיקי לוי: בטח להאריך לא, כי זה 24 חודש.

מיקי לוי: אתם רוצים 36?

מיקי לוי: אין לי בעיה.

מיקי לוי: עזוב, גיא, אני סתם מכשיל אותך.

מיקי לוי: היום זה 18, וזה אמור להיות 24.

מיקי לוי: אל תבקשו להשאיר את זה ב-18, הוועדה באה לקראתכם לפני חמש שנים.

מיקי לוי: תודה.

משה גפני: בקשתך נרשמה, כולנו הצטרפנו אליה.

משה גפני: בבקשה.

אלכס קושניר: קודם כול, אני מברך על החוק, אבל אני מנצל את העובדה שנמצא פה הנציג של רשות המיסים.

אלכס קושניר: חוק עידוד המעסיקים עבר ב-16 ביוני; מתי הכלי של הגשת המועמדות יהיה מוכן?

גיא גולדמן: אני יודע על תאריך של אמצע יולי, אבל אנחנו לא פה לדון בנושא הזה.

אלכס קושניר: זה שאנחנו לא פה לדון בנושא הזה זה בסדר, אבל יש מעסיקים שמנסים לקבל את הכסף הזה.

אלכס קושניר: נכנסים עכשיו לגל שני, הם כל יום נכנסים לאתר של רשות המיסים – ולא קורה כלום.

אלכס קושניר: ישב פה קודם מנכ"ל הביטוח הלאומי.

אלכס קושניר: הבן אדם שקוף, אומר:

אלכס קושניר: אני יודע לעשות את זה בתאריך כזה ויודע לעשות את זה בתאריך כזה.

אלכס קושניר: רשות המיסים – תעלומה.

אלכס קושניר: שבו רגע, תגידו פעם אחת - - -

גיא גולדמן: מענק עידוד התעסוקה מנוהל ברשות התעסוקה.

אלכס קושניר: לא משנה.

אלכס קושניר: איפה - - -, אצלכם?

גיא גולדמן: אנחנו משלמים את זה בסוף, אבל קליטת הבקשות וכל האופרציה – להבדיל מהפעימות הראשונות שהן אצלנו, הפעימה הראשונה, השניה והשלישית - - -

אלכס קושניר: זה אחלה.

אלכס קושניר: אבל חוץ ממני וממך, מי יודע את זה?

גיא גולדמן: אני אומר שתזכור כשאתה פונה אלינו - - -

מיקי לוי: הנה, אנחנו פונים.

מיקי לוי: אדוני היושב-ראש, לא יספיקו לקבל את הפעימה השנייה.

מיקי לוי: אני כבר אומר לכם.

אלכס קושניר: גפני, מתי אפשר יהיה להגיש טפסים.

אלכס קושניר: עכשיו מתברר שזה בכלל לא ברשות המיסים, כפי שאמרו בישיבה הזאת, אלא ברשות התעסוקה.

מיקי לוי: אבל רשות המיסים צריכה לקבל את הדיווח שמותר.

מיקי לוי: גיא, אני כבר אומר לך: לא יספיקו לקבל את הפעימה השנייה.

מיקי לוי: אני מבקש חודש נוסף.

מיקי לוי: כל המעסיקים שלא יודעים לעשות את הבקשות, למרות שכל הזמן אומרים שזה פשוט – זה לא פשוט, כי הם צריכים להביא את הדוחות הכספיים, לא כמו שאתם אמרתם.

מיקי לוי: אני אומר את זה אחרי שבדקתי את זה, והסכמתם אתי.

מיקי לוי: אני מבקש חודש נוסף.

מיקי לוי: אתם רוצים, אשלח לכם מכתב.

מיקי לוי: הם לא יספיקו, ועוד פעם נצעק שאנשים לא קיבלו את הכסף.

מיקי לוי: בבקשה מכם, זה אותו כסף, רק תאריכו את האפשרות.

שלמה קרעי: זה לא רק שלא יספיקו, מיקי.

שלמה קרעי: עד ה-12 ביולי עדיין אין את הדוחות של יוני.

שלמה קרעי: דיברתי על זה עם ערן יעקב, הוא אמר שיחזיר לי תשובה ועדיין לא חזר אליי.

שלמה קרעי: תאריכו עד ה-12 ביולי, והדוחות של יוני - - -

אלכס קושניר: אני דיברתי על משהו אחר.

שגית אפיק: רגע, יש שני דברים.

שגית אפיק: חבר הכנסת קושניר דיבר על המענק למעסיקים, אבל מיקי לוי דיבר על הפעימה השנייה.

שגית אפיק: את הפעימה ביקשנו להכניס לחוק הזה.

שגית אפיק: הארכה – תיכף מה אומר נציג - - -

אלכס קושניר: אני דיברתי על עידוד תעסוקה.

משה גפני: רגע, בואו נעשה סדר.

משה גפני: שגית, לגבי הנושא של הפעימה השנייה.

שגית אפיק: לגבי הפעימה השניה, אנחנו מבקשים להכניס כאן ארכה.

שגית אפיק: נציג רשות המיסים התחייב לזה טלפונית, ואנחנו רוצים להכניס את זה לחוק – פעימה שניה ופעימה שלישית.

משה גפני: נאמר בישיבה הקודמת, נדמה לי שעל ידי גיא, שהם רוצים להביא את זה לישיבת ממשלה.

משה גפני: הם רוצים להביא את זה לישיבת הממשלה, אין שום בעיה שנכניס את זה כאן בחקיקה.

גיא גולדמן: זו הפעימה השלישית, אדוני.

משה גפני: אנחנו לא מדברים על ראשונה, מכיוון שהיא כבר עברה.

משה גפני: אנחנו מדברים על השנייה ועל השלישית.

משה גפני: על זה דיברנו.

גיא גולדמן: אתן עדכון לגבי כל הפעימות.

גיא גולדמן: פעימה רביעית, להבדיל מיתר הפעימות, לא מנוהלת אצלנו.

גיא גולדמן: אנחנו מבצעים תשלום.

גיא גולדמן: הייתה אמירה של רשות התעסוקה שזה יקרה באמצע יולי - - -

שגית אפיק: למה אתה קורא לזה פעימה?

שגית אפיק: אתה מתייחס למענק לעידוד מעסיקים שעבר פה בחוק.

שגית אפיק: את הפעימות לא זכינו לקבל את זה בחוק אצלנו.

ינון אזולאי: גיא, אתה אומר: זה לא אצלנו, זה ברשות התעסוקה.

ינון אזולאי: היה פה ערן יעקב ואמרנו דבר פשוט: הפינג פונג הזה, אנחנו לא רוצים שיקרה.

ינון אזולאי: לכן אנחנו רוצים שתתחייבו לנו על זמן.

ינון אזולאי: מה אמרו לנו?

ינון אזולאי: תוך 48 שעות.

ינון אזולאי: שלחו תוך 48, אמרו: לא, זה מוכן, אבל אנחנו צריכים להתאים את זה.

גיא גולדמן: אתם צריכים להבין שזה לא בשליטה מלאה שלנו.

ינון אזולאי: אבל ברגע שיש פה ערן יעקב ומעלים את פה את מנהל לשכת התעסוקה, והם אומרים לנו ביחד: כן, הם מסוגלים.

ינון אזולאי: ואם אתם זוכרים, היה ויכוח, להעביר להם את המידע, ולא דרך הביטוח הלאומי.

ינון אזולאי: על מה היה כל זה?

ינון אזולאי: הבאתם חוק, שרצו שאיך שהוא נכנס, ככה הוא ייצא.

ינון אזולאי: לא רצו להכניס שום דבר מההסתייגויות שלנו.

ינון אזולאי: וגם ידענו שלוח הזמנים שרצינו שיהיה בפנים, כולל הדף הקטן הזה שאנחנו רוצים לראות מה יש שם – לא הסכימו לכלום.

ינון אזולאי: היום אנחנו כבר חודש אחרי זה ואנחנו עדיין לא יודעים מה קורה עם הדף הזה, מה שהמעסיקים צריכים לקבל?

ינון אזולאי: נראה לכם נורמלי?

ינון אזולאי: ועכשיו אתה אומר שזו לשכת התעסוקה?

ינון אזולאי: הרי זה מה שראינו וחזינו.

גיא גולדמן: זה מה שהחוק אומר.

ינון אזולאי: נכון, זה מה שהחוק אומר, אבל בא לפה ערן יעקב ואמר: חבר'ה, אנחנו יודעים להתמודד עם זה.

ינון אזולאי: ומעלים אותו, והוא אומר: כן, אנחנו יודעים להתמודד עם זה.

ינון אזולאי: ושניכם יחד עשיתם כדי שלא יהיה בידי הביטוח הלאומי שום דבר.

ינון אזולאי: רציתם לגמור על הביטוח הלאומי, להעביר את כל המידע ללשכת התעסוקה, וזה מה שיצא.

משה גפני: ינון, נגיע לזה עכשיו בחקיקה.

מיקי לוי: אם תרים עכשיו טלפון למנכ"ל שירות התעסוקה הוא יגיד לך שהוא לא יכול לשלם את זה.

משה גפני: אבל ינון, נגיע בחקיקה לנושאים הללו ונקבע את זה.

שגית אפיק: לא, זה משהו אחר.

שגית אפיק: יש שני נושאים: יש את הנושא של הפעימות לעצמאים – פעימה שנייה ופעימה שלישית – שזה לא הגיע לוועדה הזאת בחוק.

שגית אפיק: זה החלטות ממשלה, שהוועדה ביקשה להאריך את המועדים וקיבלה הסכמה בעל פה מרשות המיסים.

שגית אפיק: הם אמרו שהם יפעלו להארכת המועדים.

שגית אפיק: כדי להוסיף צ'ק נוסף על הדבר הזה, אמרה הוועדה שהיא רוצה לוודא ולהכניס לחוק הזה תיקון שהפעימות יוארכו.

שגית אפיק: זה מופיע בנוסח אצלכם – להאריך את שתי הפעימות.

שגית אפיק: זה סיפור אחד.

שגית אפיק: הסיפור השני הוא אותו חוק שנועד לתמרץ מעסיקים להחזיר עובדים לעבודה.

שגית אפיק: אותו חוק שמשרד האוצר ביקש 30 ימים נוספים לתחילתו כי הוא היה זקוק להתארגנות; אותו חוק שהוועדה ביקשה לראות את הטופס, וכפי שהסביר חבר הכנסת ינון אזולאי, הטופס הוא בלשכת התעסוקה, אז עובר לרשות המסיים ואז רשות המיסים משלמת, ויש העברת מידע משולשת בין כל הגופים האלה.

שגית אפיק: זה חוק שעבר כאן, בוועדה הזאת.

שגית אפיק: ממה שאני מבינה, זה עדיין לא עובד?

גיא גולדמן: זה עדיין לא עובד.

שגית אפיק: כי?

גיא גולדמן: כי ההיערכות והניהול של כל הדבר הזה הם בשירות התעסוקה.

גיא גולדמן: להבדיל מהאופרציה לגבי שלושת הפעימות שהזכרת, שהיא אצלנו – זה מנוהל אצלנו, אנחנו לא רק משלמים, אנחנו גם קובעים את השומה - - -

שגית אפיק: גיא, היית חלק מהדיונים כאן, ובדיונים האלה זה בדיוק מה שהוועדה אמרה שהיא לא רוצה לשמוע שזה קרה כשהיא תצטרך לפקח על זה – שאתם תגידו שזה בשירות התעסוקה, וכשהוועדה תלך לשירות התעסוקה הם יגידו: אבל עוד לא קיבלנו את המידע.

שגית אפיק: אז תגיד לנו בדיוק למה זה תקוע.

גיא גולדמן: כרגע, התאריך שאני מכיר שהם אמרו זה אמצע יולי.

גיא גולדמן: זה לא כל כך הרבה זמן.

אלכס קושניר: אמצע יולי זה לא תאריך, זה תקופה.

ינון אזולאי: הם אמרו שתוך 48 שעות הטופס נמצא.

ינון אזולאי: בוא נתחיל עם זה.

מיקי לוי: אדוני, תעלו את מנכ"ל רשות התעסוקה.

מיקי לוי: הוא יגיד לך שהוא לא יודע על מה אנחנו מדברים.

משה גפני: גיא, קבענו מועד.

משה גפני: ביקשתם 30 יום, נכון?

משה גפני: אתה יודע להגיד לנו איפה זה עומד עכשיו?

משה גפני: אתה ביקשת שזה יהיה שירות התעסוקה.

גיא גולדמן: התאריך שאנחנו מכירים הוא אמצע יולי.

שגית אפיק: מה זה אומר?

שגית אפיק: באמצע יולי הם יקבלו את הכסף?

שגית אפיק: באמצע יולי יצאו הטפסים?

שגית אפיק: מה יקרה?

גיא גולדמן: באמצע יולי תתחיל האופרציה של הקליטה והתשלום.

שגית אפיק: אנשים כבר רואים את הטופס באתר?

אלכס קושניר: לא, אין, לא ברשות המיסים ולא בשירות התעסוקה.

אלכס קושניר: אין.

שגית אפיק: אני רוצה שהוא יגיד את זה.

שגית אפיק: אמצע יולי זה אוטוטו, כמו שגם אתה אומר, אז יהיה טופס באתר – מתי?

שגית אפיק: כי הוועדה ביקשה את הטופס כבר לפני חודשיים, כשהיא העבירה את החוק.

שגית אפיק: היא ביקשה לראות את הטופס.

גיא גולדמן: קודם כול, אני לא יודע אם יש באתר או לא, כי לא בדקתי.

גיא גולדמן: אבל יהיה בהקדם האפשרי כי זה חוק שצריך להיות מיושם בדחיפות, זה ברור.

גיא גולדמן: כולם פה באותו צד, אף אחד פה לא רוצה לתקוע.

גיא גולדמן: החוק הזה נחקק על פי הצעת האוצר בשביל לשלם לאנשים, לא בשביל לשמור את זה אצלם.

משה גפני: גיא, אבל אנחנו בשני צדדים שונים.

משה גפני: נכון שכולנו רוצים לעזור לאזרחים, למעסיקים ולמדינה – בזה אנחנו באותו צד.

משה גפני: אבל אנחנו בשני צדדים שונים בנושא הזה – לא רצינו את כל התהליך הזה.

גיא גולדמן: לא כולם גם אצלנו רוצים.

משה גפני: בסדר.

משה גפני: חששנו מזה שתגידו: זה שירות התעסוקה, זה רשות המיסים וכל מיני תירוצים כאלה.

משה גפני: אמרנו את זה בדיון.

משה גפני: שכנעתם אותנו, ולא רק ששכנעתם אותנו, הבאתם לכאן את השר שניהל אתנו מלחמה ממש, וקיבלנו את זה בסוף.

משה גפני: אתה לא יכול עכשיו לבוא ולהגיד שכולנו בצד אחד.

משה גפני: אתה האיש הבכיר שנמצא כאן, תגיד לנו איפה זה עומד.

משה גפני: ינון שואל שאלה, תנו תשובה.

משה גפני: אל תגידו: שירות התעסוקה.

משה גפני: מה, זה ממשלות שונות?

משה גפני: לא רצינו את שירות התעסוקה, קראנו לו, דיברנו איתו.

משה גפני: אמרתם לא; לא רק שאמרתם לא, גם השר בא לפה.

ינון אזולאי: אתה יודע מה מפריע לי בכל זה?

ינון אזולאי: היה פה השר והוא חשב שהפכנו לחותמת גומי.

ינון אזולאי: נזכיר את הישיבה הזאת.

משה גפני: לא, אל תגיד חותמת גומי.

ינון אזולאי: פורסם שאתמול יריב לוין אמר את זה בישיבה סגורה, שהכנסת הפכה להיות חותמת גומי, אז ועדת הכספים זה גומי על גומי.

ינון אזולאי: השר בא, עשה פה מופע, הכול טוב ויפה.

ינון אזולאי: אבל הבעיה הכי גדולה היא שכל מה שרצינו להכניס בהסתייגויות, אמר: אתם טועים, זה לא נכון.

ינון אזולאי: בסוף תסתכל איך לקחו דיבידנדים לחברות הגדולות, תסכל עכשיו על זה, ואנחנו רק בהתחלה, עוד לפני שהמעסיקים הגישו.

ינון אזולאי: בסופו של דבר, כל מה שרצינו להכניס כהסתייגויות ולא נכנס – הכסף יישאר אצלכם, המעסיקים לא יקבלו את זה.

ינון אזולאי: וזה הדבר הכי גרוע, כשלא רוצים לשמוע את מה שחברי הכנסת רוצים לשנות, כי אנחנו שומעים לשרים.

ינון אזולאי: לכם אין זמן לשמוע את העם כי אתם עסוקים בעבודה, וזה בסדר, אבל אנחנו פה הפה שלהם, אנחנו כן שומעים ואנחנו באים ואומרים לכם, אז לא צריך להערים קשיים בכל דבר.

ינון אזולאי: אנחנו מגיעים לאותו מקום שהיינו בו בהתחלה.

גיא גולדמן: איש לא רוצה להערים קשיים.

ינון אזולאי: אמרתי שזה בכוונה?

ינון אזולאי: זה המצב שנוצר.

אלכס קושניר: אבל אתם מורמים, כי אתם עושים טעויות, כי אתם לא מקשיבים.

מיקי לוי: אני מבקש להזמין את אופיר פינטו, סמנכ"ל שירות התעסוקה, יחד עם רשות המיסים - - -

משה גפני: אנחנו מנסים להשיג את המנכ"ל.

מיקי לוי: - - ונקבל תשובות חד-משמעיות.

מיקי לוי: עכשיו תגיד לי גם אם אתה מוכן להאריך בחודש את הפעימה השנייה.

מיקי לוי: תגיד כן, הרי לא ארד מזה.

גיא גולדמן: יש פה הארכה.

מיקי לוי: אני רוצה חודש לפעימה השנייה.

שלמה קרעי: זה נמצא בחוק.

שגית אפיק: אבל הוא לא מוסכם.

שגית אפיק: זה נמצא בנוסח, אבל רשות המיסים מעוניינת שזה לא יהיה.

שגית אפיק: תגיד את העמדה שלך.

ינון אזולאי: אנחנו יכולים להצביע על זה?

ינון אזולאי: מותר לנו להצביע על משהו שהם לא מסכימים?

משה גפני: מה זאת אומרת מותר?

ינון אזולאי: שואל, אני עולה חדש.

ינון אזולאי: מותר לנו?

משה גפני: התשובה היא כן.

משה גפני: כן, אתה לא עולה חדש, ומותר.

שגית אפיק: כן, אתה מכין את החוק לקריאה השנייה ולקריאה השלישית, ולכן אתם רשאים להצביע על תיקונים שאתם מבקשים לעשות.

מיקי לוי: גיא, תגיד כן.

מיקי לוי: אני מציע לך להגיד כן.

מיקי לוי: אני אוהב אתכם, אבל תגיד כן.

משה גפני: רבותיי, בואו נלך לפי הסדר.

משה גפני: מיקי, מחפשים את מנכ"ל שירות התעסוקה.

משה גפני: לגבי הפעימה השנייה והפעימה השלישית – נגיע לזה בדיון כאן ונצטרך להחליט מה אנחנו עושים.

משה גפני: אולי נגיע להסכמה עם גיא גולדמן; אם לא נגיע להסכמה – נצטרך אנחנו לקבל הכרעה.

משה גפני: זה דבר אחד.

משה גפני: לגבי נושא עידוד התעסוקה – עכשיו מנסים להשיג את מנכ"ל שירות התעסוקה.

משה גפני: הוא יעלה בזום ואז נשאל אותו איפה עומדים הדברים האלה.

משה גפני: זה נכון מה שנאמר פה על ידי ינון, שאת כל הדברים האלה העלינו בדיון, זה לא משהו חדש.

גיא גולדמן: זה רעיון מצוין.

משה גפני: אמרנו שמי שיקבל את זה אלה העשירים, כאלה שלא מסתכלים לעובדים בעיניים, כמו ויזל.

משה גפני: הוא לא מסתכל לעובדים בעיניים, הוא מפטר אותם, בניגוד למעסיקים הקטנים שמסתכלים לעובדים בעיניים, מכירים את המשפחות ויודעים.

משה גפני: הם לא מפטרים כל כך מהר.

משה גפני: זאת אומרת, מי יקבל את הכסף?

משה גפני: מי שפיטר.

משה גפני: אמרנו את זה פעם אחר פעם אחר פעם, אבל החוכמה, כנראה, רק במקום אחד, לא אצלנו.

אלכס קושניר: הכסף נמצא אצלם, לא זז.

משה גפני: זה בדיוק מה שקרה.

אנטאנס שחאדה: מה קורה עכשיו?

אנטאנס שחאדה: אם חוזרים וסוגרים, עוד פעם מפטרים?

אנטאנס שחאדה: יהיה עוד ברדק.

גיא גולדמן: אתם מוזמנים לתקן את החוק.

משה גפני: אמרו לי שהוא לא ויתר על הדיבידנד, אבל הוא ויתר על המענק?

שלמה קרעי: כן.

משה גפני: הוא כנראה לא רוצה בגלל הביקורת הציבורית.

שלמה קרעי: הוא ויתר על המענק.

שלמה קרעי: הוא חכם, אבל הרבה אחרים היו יותר חכמים ממנו ולא חילקו דיבידנד עכשיו.

שלמה קרעי: יחכו בסבלנות ויקבלו את עשרות המיליונים שלהם.

משה גפני: אנחנו מחכים למנהל שירות התעסוקה.

ינון אזולאי: גיא המליץ המלצה טובה.

ינון אזולאי: הוא אמר: תשנו את החוק.

ינון אזולאי: אז מעכשיו נתחיל לשנות את החוק.

משה גפני: קודם כול נתקדם עם מה שיש לנו.

משה גפני: חברי הוועדה, אני מבקש למזג את החוק של חברי הכנסת שלמה קרעי, מיקי לוי וכל האחרים שחתומים על החוק, עם החוק של הארכת מועדים.

משה גפני: מי בעד אישור המיזוג?

משה גפני: מי נגד?

משה גפני: מי נמנע?

משה גפני: אושר.

משה גפני: תודה, המיזוג אושר.

משה גפני: עכשיו אנחנו ממשיכים את החוק של הארכת המועדים.

שגית אפיק: יש שתי אופציות להמשיך – אנחנו יכולים להמשיך בהקראה ואנחנו יכולים לקבל תשובות, כי היו איזה עשרה דברים שגיא היה צריך לחזור עם תשובות עליהם.

משה גפני: כן, תשובות.

עידו שוואב: עשינו הערכה ראשונית על המספרים.

עידו שוואב: הסכומים נמוכים משמעותית מהסכום בפנייה הזאת – באזור ה-500–600 מיליון.

עידו שוואב: אבל אנחנו עוד מטייבים את המספרים האלה, וככל שנידרש נבוא לפה לאישור של השיפוי הנוסף.

שגית אפיק: כמה זה 15% לפי החוק?

עידו שוואב: מה שכתוב בחוק כרגע זה 4.5 מיליארד.

משה גפני: מה זה 4.5 מיליארד?

עידו שוואב: זה מה שיש בסעיף בחוק האחרון שעבר לשיפוי הביטוח הלאומי.

עידו שוואב: הסכום הזה הוא בתפר בכל מקרה.

שגית אפיק: שפיגלר אמר שזה מיליארד.

משה גפני: כמה אמרת?

עידו שוואב: בין 500 ל-600 מיליון, אנחנו עוד נבדוק את המספרים.

עידו שוואב: בכל מקרה, לא תהיה פגיעה.

עידו שוואב: הביטוח הלאומי ישלם את הכסף, ככל שתיקוני החקיקה יעברו.

מיקי לוי: זה הכי חשוב – הביטוח הלאומי ישלם את הכסף, לא חשוב מה.

משה גפני: בסדר, אבל התפקיד שלנו הוא לראות שזה מתבצע.

שגית אפיק: הוא מתחייב לשפות.

עידו שוואב: ככל שהחקיקה של הביטוח הלאומי תעבור, כי הביטוח הלאומי משלם לפי חוק.

עידו שוואב: הביטוח הלאומי ישלם לפי חוק, העניין הוא השיפוי בין משרד האוצר לבין הביטוח הלאומי.

משה גפני: עידו, מתי אתם מתכוונים להביא את זה לכאן?

עידו שוואב: אני לא יודע.

עידו שוואב: אבדוק את התחשיבים, מה קורה בדיוק.

משה גפני: בסדר, אז תבדוק ותגיד לי.

משה גפני: זה חשוב לי מאוד, גם לגבי הרביזיה שלי.

משה גפני: מתי אתם מתכוונים להביא את זה?

משה גפני: בגלל שלפי מה ששפיגלר אמר זה כנראה יגיע למיליארד.

עידו שוואב: אני לא יודע.

עידו שוואב: יכול להיות שייקח יותר ימים לבדוק את הסיפור הזה.

עידו שוואב: זה שיפוי של הערכות, שנתנו קדימה.

משה גפני: טוב, תבדוק ותגיד לי מה שאתה יודע עד סוף הישיבה.

משה גפני: אני רוצה לדעת.

משה גפני: השאלות מהישיבות הקודמות, מה עומד על סדר-היום?

שגית אפיק: אגיד את הנושאים.

שגית אפיק: עלה הנושא של מס רכישה בתקנות מיסוי מקרקעין; הסיפור של איחוד עוסקים שהעלה חבר הכנסת קושניר וחברים אחרים; חובות אבודים שהעלה חבר הכנסת ינון אזולאי; ערעורים שאין להם הארכת מועדים כרגע, וזה פוגע בסופו של דבר בנישום; קנסות ועיצומים כספיים; הארכת המועדים לפעימות.

גיא גולדמן: הארכת המועדים לפעימות, לדעתי - - -

שגית אפיק: להכניס לנוסח.

שגית אפיק: אנחנו מכניסים את זה לנוסח, אנחנו רוצים לדעת אם אתה מתנגד או מסכים, זה הכול.

מיקי לוי: ממילא נצביע בעד, גיא.

מיקי לוי: לא כדאי.

שגית אפיק: עלה גם הנושא של תושבים חוזרים, שהעלה חבר הכנסת עודד פורר.

שגית אפיק: אתה רואה, עזרתי לך, שתתחיל עם משהו שאתה מסכים.

גיא גולדמן: אנחנו בהליכי אישור מול משרד המשפטים, כי יש שם עניין רטרואקטיבי.

גיא גולדמן: כפי שאמרתי, נביא לשר הצעה בעניין הזה, של הארכת תקופות של פטור ממיסי ייבוא לתושבים חוזרים.

משה גפני: אמרת גם בישיבה הקודמת שתביאו לשר לאישור.

גיא גולדמן: נכון.

משה גפני: לא הבאתם עד עכשיו.

שגית אפיק: תביא את זה לכאן בצו?

גיא גולדמן: כן, אביא את זה בצו.

שגית אפיק: בתוך כמה זמן?

גיא גולדמן: ימים, שבוע.

משה גפני: אבל אמרת את זה גם בישיבה הקודמת.

משה גפני: עד עכשיו אני זוכר.

גיא גולדמן: אבל הדבר הזה התעכב.

גיא גולדמן: בגלל שיש תחולה לו רטרואקטיבית זה דורש אישור מיוחד מהמשנה ליועץ המשפטי לממשלה, והדברים האלה לוקחים קצת זמן.

שגית אפיק: נמצאים פה משרד המשפטים.

שגית אפיק: הם מעודכנים שזה דורש את האישור שלהם?

גיא גולדמן: בוודאי, כבר נעשתה פנייה.

גיא גולדמן: האישור הרטרואקטיבי הוא במחלקה נפרדת.

קריאה: חשוב לדעת אם אתם תומכים בזה.

קריאה: אם אתם תומכים בזה, זה יעבור, מן הסתם.

גיא גולדמן: אני לא רואה פה עניין.

גיא גולדמן: זה יובא.

שגית אפיק: זה יגיע אלינו יחד עם הטופס של שירות התעסוקה?

שגית אפיק: לפני?

שגית אפיק: אחרי?

גיא גולדמן: אתם מעלים את מנכ"ל שירות התעסוקה עכשיו.

משה גפני: תיכף נראה.

טמיר כהן: הם בישיבה.

משה גפני: אז שייצא באמצע הישיבה ויופיע פה.

משה גפני: אתם אמורים לכאן בצו, בחתימת השר, לאחר שעברתם את משרד המשפטים, את הנושא של תושבים חוזרים?

גיא גולדמן: של מיסי ייבוא, כן.

גיא גולדמן: בכפוף, כמובן, להסכמת השר.

משה גפני: ואתה מעריך שמה?

גיא גולדמן: אני מעריך שזה יהיה בתוך ימים, אני מקווה.

גיא גולדמן: התקדמנו מאז הישיבה הקודמת, אנחנו לא באותו מצב.

משה גפני: מה התקדמתם?

גיא גולדמן: כבר עובדים על נוסח.

משה גפני: בסדר, נמתין לעניין הזה.

משה גפני: זה רשום.

משה גפני: הלאה.

גיא גולדמן: חובות אבודים – גם זה נושא שמקובל עלינו, השר יפרסם תקנות.

ינון אזולאי: למה יפרסם?

ינון אזולאי: אם זה מקובל על השר, אנחנו עושים את זה פה.

גיא גולדמן: בנוסח המקורי מופיעים כמה נושאים שמוסדרים בתקנות.

גיא גולדמן: לבקשתכם, הם הוצאו משם.

גיא גולדמן: הנושא של חובות אבודים פשוט קיים היום בתקנות מע"מ, בחקיקת משנה.

ינון אזולאי: אז בואו נביא את זה עכשיו ונגמור עם זה.

ינון אזולאי: למה לחכות?

ינון אזולאי: לחכות לישיבת הממשלה, לחכות לתקנות - - -

גיא גולדמן: - - - רואים את זה גם ב-FATCA, בנוסח שלפניכם.

גיא גולדמן: זה עניין תהליכי.

שגית אפיק: מתי תביא?

גיא גולדמן: ימים, שבוע.

אלכס קושניר: אמצע יולי, עם הטופס של עידוד המעסיקים.

ינון אזולאי: תשים את זה, גיא.

ינון אזולאי: מה זה משנה לך?

ינון אזולאי: אתה אומר שאין בעיה, שמביאים את זה, אז למה אנחנו צריכים לדחות?

גיא גולדמן: חברים, אני מכבד היחס המזלזל, זה בסדר - - -

אלכס קושניר: חס וחלילה.

אלכס קושניר: זה יחס ריאלי, זה מה שאתם עושים.

ינון אזולאי: אתה חושב שנעים לנו שככה אתה צוחק עלינו, שאתה מנצל את זה שאנחנו לא כלכלנים?

ינון אזולאי: אל תנצל את התמימות שלנו.

גיא גולדמן: היושב-ראש אמר לפני מספר דיונים שנכון להביא תקציב חד-שנתי.

גיא גולדמן: הדבר הזה דורש עבודה, הממשלה צריכה לאשר אותו; אנחנו צריכים לעבוד על התיקונים לתקציב המדינה, רוצים להביא עוד מענקים לפעימות נוספות.

גיא גולדמן: כל הדברים האלה דורשים עבודה מסוימת.

גיא גולדמן: אז אנחנו עושים גם את זה, גם - - -

ינון אזולאי: אתה יודע מה היינו רוצים באמת?

ינון אזולאי: שמעכשיו יגידו איך מפצים את המעסיקים.

אלכס קושניר: שלא תבין לא נכון, אני לא מזלזל אפילו לשנייה במה שאתם עושים.

אלכס קושניר: אני עצמי הייתי בממשלה, אני יודע מה זה לעבוד בממשלה.

גיא גולדמן: ככה זה נשמע.

אלכס קושניר: אבל יש דבר מאוד פשוט – שאתה אומר תאריך ואתה מתחייב אליו.

אלכס קושניר: אמצע יולי זה לא תאריך, אמצע יולי זה תקופה.

אלכס קושניר: אמצע יולי זה מ-5 ביולי עד 25 ביולי.

אלכס קושניר: אז תתחייבו לתאריכים, אחרת אי-אפשר לעבוד.

אלכס קושניר: אתה אומר, וזה נכון, שאתם עובדים קשה, אבל זה לא שאין גופים אחרים בממשלה שיודעים להתחייב לתאריכים.

אלכס קושניר: עוד פעם אני חוזר למאיר שפיגלר, שישב פה לפני דקה.

אלכס קושניר: הבן אדם התחייב לתאריך – מבצע, ואם הוא לא מבצע אז הוא בא לפה ואומר: חברים, אני מאחר בכך וכך ימים.

אלכס קושניר: לא צריך למרוח אותנו, כי אתה לא מורח אותנו, אתה מורח את האנשים.

גיא גולדמן: אף אחד לא מורח אף אחד.

אלכס קושניר: אבל אנחנו מדברים כבר שעה, שום תאריך לא קיבלנו; רק מחר, מחר, מחר.

אלכס קושניר: מתי מחר?

אלכס קושניר: תן תאריכים.

ינון אזולאי: אתם הרי מסכימים להערות שלנו.

גיא גולדמן: התאריך חסר משמעות מכיוון שהתחולה רטרואקטיבית.

גיא גולדמן: אף אחד לא ייפגע אם הצו, או התקנות במקרה הזה - - -

ינון אזולאי: אבל אנחנו לא רואים שזה קורה, זאת הבעיה.

גיא גולדמן: אסביר.

גיא גולדמן: אין הבדל אם זה יקרה מחר או בעוד שבוע מכיוון שזה יהיה על רצף של זמן, אף אחד לא יישאר בחוץ.

ינון אזולאי: הפחד הוא שזה לא יקרה.

משה גפני: טוב, נצטרך להחליט.

משה גפני: הלאה.

גיא גולדמן: העניין של בלו, של תקופת ההתיישנות של החזרי סולר הועלה על ידי הוועדה בהערות שהיו פה בדיון הקודם, והוא אמור להופיע בנוסח לפניכם.

משה גפני: שגית, תגידי מה זה.

שגית אפיק: הארכת מועדים לבלו על דלק.

גיא גולדמן: כרגע יש התיישנות של שנה להחזר סולר מיום הוצאת החשבונית על רכישת הדלק.

גיא גולדמן: אם עברה שנה, העוסק לא יכול לבקש החזר סולר.

גיא גולדמן: נכנסנו הארכת מועדים גם לדבר הזה.

גיא גולדמן: 147(א)(2) – ביקשתם תשובה, זה נשאר באוויר בדיון הקודם.

גיא גולדמן: צמצמנו את 147.

גיא גולדמן: חובות אבודים – אמרנו, נעשה בתקנות.

שגית אפיק: ערעורים, קנסות?

גיא גולדמן: ערעורים ועיצומים – אבקש ממשרד המשפטים שנמצא בזום להתייחס.

שגית אפיק: איחוד עוסקים?

גיא גולדמן: מנהל רשות המיסים מתנגד לדחיית הדוח.

גיא גולדמן: יש בעיות עם הפיקוח על הדוחות האלה, יש הפרות רבות בעניין הזה והוא ביקש לא להכליל את העניין הזה.

מיקי לוי: דחייה בחודש פעימה שנייה?

גיא גולדמן: יש פה דחייה של הגשת הבקשות של הפעימה השנייה בנוסח שלפניכם.

מיקי לוי: חודש אני רוצה, מהיום.

מיקי לוי: בחייך, זה אותו כסף, זה כסף של האזרחים, גיא.

משה גפני: דחייה של 40 לפעימה השנייה, מה ששואל מיקי.

גיא גולדמן: דחייה נוספת, מעבר למה שמונח לפניכם, דורשת חקיקה נפרדת.

גיא גולדמן: נדמה לי שהייתה לכם שיחה עם הנסחות או משרד המשפטים אתמול.

שגית אפיק: את בעיית הנסחות שלנו נפתור.

שגית אפיק: השאלה היא שאלה מהותית, זה לא ייפול על נסחות אם נכניס משהו לחוק או לא נכניס משהו לחוק.

גיא גולדמן: אנחנו אומרים שאנחנו מחויבים.

גיא גולדמן: אמרתי את זה גם בדיון הקודם ואמרתי לכם את זה בשיחות, שלא נשאיר את מענק הפעימה השנייה לא מנוצל.

גיא גולדמן: נביא חוק כזה.

שגית אפיק: אז למה להביא חוק?

שגית אפיק: אם אתם מסכימים, נכניס את זה לחוק.

מיקי לוי: בוא נפתור את זה עכשיו, גיא.

מיקי לוי: טוב, נכניס 40 יום, הבנו.

גיא גולדמן: בסיכום עם הלשכות וגם - - -

משה גפני: רגע, לפני הסיכום.

משה גפני: כבר אין לי כוח, לא ללשכות ולא לכלום.

שגית אפיק: הוא רוצה להביא את זה בחוק בנפרד.

משה גפני: מאה אחוז, תודה.

משה גפני: אתה תישאר ברצון.

משה גפני: אנחנו נכניס את זה ונצביע.

משה גפני: אתם רוצים – תמשכו את החוק.

משה גפני: אנחנו מדברים איתך בעברית, אז מה אתם מספרים לנו, סיפורי קרדיט?

גיא גולדמן: אדוני, אני חושב שאין פה מחלוקת מהותית.

משה גפני: אין מחלוקת, הכול בסדר.

משה גפני: אנחנו נגד מחלוקות, אנחנו בעד אחדות דעים, ואחדות דעים תהיה בעניין של הפעימות, זה יהיה בחוק הזה.

גיא גולדמן: למרות שאתה אומר שאנחנו לא באותו צד - - -

משה גפני: אתם בסדר, מאה אחוז.

גיא גולדמן: כולנו רוצים - - -

משה גפני: אתם רוצים, ואנחנו מיישמים את זה.

גיא גולדמן: אנחנו לא רוצים שהמענק לא יהיה מנוצל.

משה גפני: אם החברים מסכימים, נכניס את בחוק ונצביע – גם על הפעימה השנייה וגם על הפעימה השלישית.

משה גפני: למה?

משה גפני: מכיוון שאנחנו באחדות דעים עם גיא.

משה גפני: גיא אומר שהוא בעד, רק הוא אומר שטכנית זה יבוא לישיבת ממשלה ויביאו את זה בחוק נפרד וכו'.

משה גפני: אנחנו מקצרים את התהליכים; במקום שזה יבוא לממשלה ויביאו חוק נפרד, נכניס את זה בחוק הזה.

ינון אזולאי: אין בעיה.

ינון אזולאי: כל מה שהוא מסכים והוא אומר שזה רק טכני, נביא.

משה גפני: לא הכול, יש דברים שלא.

משה גפני: הוא אמר, למשל, שמנהל רשות המסים מתנגד לדוחות; אם הוא מתנגד – אז אנחנו צריכים לדון.

משה גפני: אבל אם השאלה היא טכנית, אז טכנית - - -

ינון אזולאי: גיא, היה עוד דבר שהעלינו.

ינון אזולאי: העצמאים מגישים על מרץ ואפריל, והייתה הבטחה של רשות המיסים שייתנו להם להגיש על מאי ויוני.

ינון אזולאי: מי שמרץ ואפריל ורביעי לא מתאים לו, יכול להגיש מאי ויוני.

ינון אזולאי: אמרתם שצריך להביא זה בהחלטת ממשלה, ביקשנו להביא את זה בחוק הזה.

ינון אזולאי: יש לכם התנגדות טכנית?

ינון אזולאי: אתה מבין על מה אני מדבר?

גיא גולדמן: הסיפור של מאי יוני כבר מאחורינו.

ינון אזולאי: זה לא מאחורינו, כי אמרתם שאתם רוצים להביא את זה בהחלטת ממשלה, כי הם עדיין לא יכולים להביא את זה.

ינון אזולאי: אמרתם מרץ ואפריל, ומי שלא יכול במרץ ואפריל כי לא היו לו מספיק הכנסות, נגיד, אז אמרנו שתהיה אפשרות של מאי ויוני, הבטיחו להם שזה יבוא בהחלטת ממשלה.

ינון אזולאי: אמרו יום ראשון, האמת שלא אמרו איזה יום ראשון.

ינון אזולאי: אנחנו רוצים להביא את זה פה, ודיברנו על זה.

ינון אזולאי: זה יעזור מאוד למעסיקים.

גיא גולדמן: הסיפור של מאי-יוני כבר טופל בהחלטת ממשלה.

ינון אזולאי: עבר?

ינון אזולאי: מתי?

גיא גולדמן: טופל.

ינון אזולאי: אתה יכול להגיד מתי זה עבר?

ינון אזולאי: לפני שבועיים זה לא עבר.

ינון אזולאי: אולי בשבוע שעבר?

גיא גולדמן: לגבי הדחייה שהתבקשה פה – כפי שאמרת, אין לנו התנגדות מהותית, פשוט צריך לעשות בדרך אחרת, זה הכול.

משה גפני: על מה אתה מדבר?

גיא גולדמן: על הדחייה במועדים שהתבקשה פה.

גיא גולדמן: בנוסח תיקנו את זה כך שזה יגיע ל-24 ביולי, זה המועד שבו תקנות החירום פוקעות.

גיא גולדמן: זה מה שאפשר לעשות במסגרת החוק - - -

משה גפני: על מה אתה מדבר?

גיא גולדמן: על הפעימה השנייה.

משה גפני: אבל אין דיון על זה.

שגית אפיק: על מה שדיברת שיכניס.

שגית אפיק: הוא מסביר לך למה הוא מסכים אתך, אבל לא להכניס.

משה גפני: בסדר, הבנתי, אתה לא צריך להסביר.

משה גפני: אנחנו נכניס את זה.

משה גפני: עוד מעט תביאו את השר לפה, בגלל שאני חולק עליכם?

משה גפני: תשכחו כבר מהעניין הזה, כבר הלכתי כמה צעדים קדימה.

משה גפני: זה לא עומד לדיון; על פעימה שנייה ושלישית דיברנו, זה ייכנס בחוק.

משה גפני: לא רוצים – תמשכו את החוק.

משה גפני: אני לא פלסטלינה.

גיא גולדמן: אדוני לא פלסטלינה, והכול בסדר, כולנו באותו צד.

משה גפני: אתם אומרים את זה רק מהשפה ולחוץ.

משה גפני: אתם עושים חשבון שתשלחו אליי את ראש הממשלה.

משה גפני: אין לנו ויכוח, יש דברים שצריך להיות יעיל.

משה גפני: אנחנו יותר יעילים מכם, לכם לוקח זמן.

משה גפני: עבדתם עלינו בנושא של רשות התעסוקה; אין לנו עם מי לדבר עכשיו, אני מחכה שמישהו יעלה שם בזום.

משה גפני: אז אומרים לי שמירי סביון רוצה לעלות.

משה גפני: תודה רבה.

משה גפני: נמאס כבר.

משה גפני: אנחנו נמצאים בתקופה קשה, אנחנו נמצאים בהארכת מועדים, לא בגלל שזה נוח לנו אלא בגלל שאנחנו נמצאים בתקופת קורונה קשה מאוד.

משה גפני: אנחנו מוכנים לשבת יום ולילה בשביל להעביר את זה.

משה גפני: אז מה אתה מספר לי ממשלה וצריך – אמרת את זה גם בישיבה הקודמת.

גיא גולדמן: לעניין של מאי-יוני שעלה פה, כבר תוקנה החלטה ממשלה.

גיא גולדמן: בפעימה השנייה אנחנו נותנים אפשרות להתייחס לנזק של ארבעה חודשים, של מאי עד יוני, בניגוד למתווה המקורי שדיבר רק על מרץ-אפריל.

ינון אזולאי: מתי עברה החלטת הממשלה?

גיא גולדמן: לפני שבוע.

ינון אזולאי: אתה בטוח?

גיא גולדמן: כן.

ינון אזולאי: בסדר, אשמח לראות אותה.

מיקי לוי: זמני הארכת הבקשה, גיא.

מיקי לוי: נכניס את זה, חבל.

ינון אזולאי: מי שהגיש גם יוכל לתקן, כן?

שגית אפיק: בירורים, קנסות ועוטף עזה.

גיא גולדמן: אבקש ממשרד המשפטים - - -

שגית אפיק: על שלושתם, גם על עוטף עזה – דחיית מועדים להגשת דיווחים בתקופה של לחימה?

גיא גולדמן: הסעיף הזה הוא סעיף שלא קשור במישרין לקורונה, הוא סעיף שאומר ש כל פעם שיש מצב מיוחד בעורף לא ייגבו מיסים.

גיא גולדמן: זאת החלטה כבדה מאוד.

שגית אפיק: לא.

שגית אפיק: יידחו המועדים של הדיווחים, שגם היום אתם דוחים בסופו של דבר בהחלטה של מנהל רשות המיסים.

גיא גולדמן: לא אמרתי שמדובר בחנינת מס, אבל המשמעות היא אי-גבייה בפועל במועדים שנקבעו לכך בחוק.

משה גפני: אבל אנחנו, כמו רבים אחרים, פונים אליכם כשיש מצב של לחימה בדרום.

משה גפני: פונים לרשות המיסים ומבקשים לדחות את המועדים.

ו גיא גולדמן: ותמיד דחינו.

שגית אפיק: אם תמיד דחיתם, אז מה אכפת לך שיהיה כתוב בחוק?

גיא גולדמן: מדובר על הכנסות המדינה ממיסים, יש השלכות תקציביות וצריך לבחון כל מקרה לגופו.

גיא גולדמן: דווקא זה שעשינו את זה פר אירוע אומר שאנחנו לא אטומים ונתנו פתרון, פשוט מבקשים לא לעשות את זה טייס אוטומטי.

גיא גולדמן: דרך אגב, אני חושב שזה אינטרס של כולם פה, דווקא בגלל שאנחנו במציאות שמשתנה מידי שבוע-שבוע, שהדברים ייבחנו כל מקרה לגופו.

גיא גולדמן: זה דבר שקול ואחראי.

משה גפני: אבל גם לפי מה שאנחנו מציעים זה ייבחן לגופו.

גיא גולדמן: לא בטוח.

משה גפני: למה זה ייבחן לגופו?

משה גפני: בגלל שזה רק בתקופת לחימה.

משה גפני: אתה, או מנהל רשות המיסים, אתם רואים שהלחימה פסקה, אז הכול חוזר לתקנו.

משה גפני: אתם בוחנים את זה כל הזמן.

משה גפני: אם יש לחימה, אנחנו מתקשרים אליכם ואנחנו אומרים לכם: פנתה אלינו משפחת בוזגלו, הם גרים בעוטף עזה והם מבקשים דחייה.

משה גפני: אתם נעתרים לבקשה, אז למה אי-אפשר לעשות את זה מסודר בחקיקה?

משה גפני: אם פסקה תקופת הלחימה – אתם גובים את הכסף.

משה גפני: למה יש בעיה?

משה גפני: אלא אם כן יש איזה מקרה אחד, שאתם לא רוצים להיעתר לבקשה.

גיא גולדמן: לא.

משה גפני: אז מה הבעיה?

גיא גולדמן: זה הוגדר מצב מיוחד בעורף ואנחנו לא יודעים אם נהיה במצב מיוחד כזה, חס וחלילה, שנה או חצי שנה.

גיא גולדמן: כל העסקים יהיו מושבתים, או חלקם.

משה גפני: אין שנה.

משה גפני: אם תהיה תקופת לחימה של שנה, חס וחלילה, אז בכלל תהיה חקיקה בעניין.

משה גפני: אנחנו מדברים בהווה, ובהווה מדובר על מספר ימים, מקסימום שבועיים-שלושה.

משה גפני: על זה אנחנו מדברים.

משה גפני: בתקופה הזאת אנחנו פונים או הנישום פונה ואומר: אין לי, אני בתקופת לחימה, אני במקלט, תידחו – ואתם דוחים.

משה גפני: אז למה אי-אפשר לעשות את זה בחקיקה.

משה גפני: אם אתה אומר שחס וחלילה תהיה שנה, אז בכלל ישתנו פה סדרי בראשית.

ינון אזולאי: ננעל את זה – עד חצי שנה.

משה גפני: אם תהיה שנה יעשו פה חקיקה שקשורה לכל המערכת הזאת.

משה גפני: לא על זה מדברים.

משה גפני: תסכימו, זה טוב.

משה גפני: מירי סביון, בבקשה.

מירי סביון: לגבי התשובות שגיא נתן על הנושאים שכבר יש בהם הסכמה אין טעם שאחזור.

מירי סביון: רק לגבי הנקודה האחרונה שמדברים עליה, אז כמו שאתם מכירים את ההתנהלות של רשות המיסים לאורך השנים, אז במצבים שבהם היו לנו אירועים ביטחוניים מיוחדים – בין אם הוכרז מצב מיוחד ובין אם לא – ידענו לתת אורכות גם לדיווחים וגם לתשלומים לאוכלוסיות הרלוונטיות, ואני חושבת שעשינו את זה בצורה שהותאמה למצב בצורה מאוד טובה ונתנה מענה לאנשים, גם כשהיה צריך החלטות יותר כלליות ובוודאי בהחלטות פרטניות.

מירי סביון: אמירה כזאת, של דחיית מועדים כל כך גורפת בתוך החוק, גם לדיווחים, ובעיקר לתשלומים – יש פה סיכון תקציבי מאוד גדול.

מירי סביון: צריך להבין שרשות המסים לא מעורבת בהחלטה על מצב מיוחד, החלטה על מצב מיוחד היא החלטה ביטחונית.

מירי סביון: המשמעות של הכנסת כזה דבר בחקיקה, שהופכת להיות החלטה תקציבית מאוד משמעותית, בידי גורם שלא מפעיל שיקולים כלכליים אלא שיקולים מסוג אחר, יכולות להיות לה השלכות מאוד לא טובות בשני מובנים: במובן אחד, שאנחנו יכולים למצוא את עצמנו בתקלה תקציבית, ואנחנו לא יכולים להעריך כרגע באיזה אירועים מדובר; מובן שני, אם יופעל לחץ על איזשהו גורם ביטחוני כתוצאה משיקולים תקציביים לא להכריז על מצב מיוחד, אני חושבת שזה יכול ליצור כאוס מסוג אחר.

מירי סביון: לכן אנחנו חושבים שלא נכון להכניס לחקיקה הזאת את ההוראות האלה.

מירי סביון: ובכלל, אנחנו חושבים שמכיוון שכרגע ההתנהלות הממשלתית הוכיחה את עצמה, עם הפעלת שיקול דעת ועם החלטה מושכלת באיזה מצבים צריך לתת אורכות ולמי, אנחנו לא חושבים שזה נכון להכניס את זה לחוק הזה, ובוודאי זה גם לא קשור לנושא של הקורונה.

מירי סביון: לכן אנחנו חושבים שלא נכון להכניס הסעיפים האלה.

מירי סביון: אנחנו מתנגדים לשילוב של סעיפים 7 ו-8 בתוך החוק הזה.

מירי סביון: לגבי הנושא של איחוד עוסקים, אם אפשר להוסיף.

מירי סביון: הסברנו בדיונים הקודמים שהחוק הזה לא נותן הארכת מועדים, למעט הנושא של תביעות הקורונה, שהן באמת דבר מיוחד, אבל הוא לא נתן אורכות להגשת דיווחים ותשלומים בצורה גורפת.

מירי סביון: גם איחוד העוסקים, מדובר לא על הרבה מאוד גופים, גופים גדולים יחסית.

מירי סביון: איפה שחשבנו שנכון לדחות, נתנו אורכות לדיווחים ועשינו את זה גם בתיאום עם הלשכות המשפטיות.

מירי סביון: באותם מצבים שאנשים הגישו דוחות בדיעבד וחשבנו שנכון לתת הקלות בקנסות או בעיצומים הכספיים, זה נבחן פרטנית.

מירי סביון: אבל באופן כללי, אין סיבה אמיתית שגופים גדולים, חזקים, לא יגישו את הדיווחים האלה.

מירי סביון: אני אומרת שוב, במקרים האלה, אם יש בעיה אמיתית פרטנית, אנחנו נותנים את המענה הפרטני למי שאנחנו משתכנעים שלא הייתה לו אפשרות לעשות.

מירי סביון: אני אומרת שוב: נתנו אורכות רבות להגשת דוחות שנתיים, ודיווחנו על זה כאן בוועדות כמה פעמים.

מירי סביון: אני חושבת שאלה הסוגיות שעלו וביקשתם את ההתייחסות שלנו.

משה גפני: יש מקרים שלא נעתרתם לבקשה?

מירי סביון: אני מניחה שהיו.

מירי סביון: אני לא יושבת מול המשרדים ובודקת מקרה אחרי מקרה אם נתנו אורכה או לא.

מירי סביון: יכול להיות שישנם מצבים שבהם אנחנו חושבים שמאוד מאוד חשוב שהדוח יוגש במועדים ואנחנו שהסיבה שמבקשים מאתנו דחייה היא לא עניינית, אז ישנם מצבים שאנחנו יכולים לענות בשלילה או לדרוש דברים מסוימים לפני שאנחנו נותנים את התשובה הזאת.

מירי סביון: אם אנחנו חושבים שהדחייה גורמת לדחייה בקבלת מידע שהוא חיוני ושמי שצריך לדווח יכול לדווח, או שדחייה בדיווחים גורמת לזה שאנחנו דוחים תשלומים שצריכים ויכולים לשלם לנו, אז לפעמים אנחנו גם לא מסכימים לאורכות שמבוקשות.

מירי סביון: אם הבקשה נראית לנו עניינית ורלוונטית ויש נסיבות שמצדיקות, אז אנחנו נותנים את האורכות.

מירי סביון: מעבר לזה, אנחנו נותנים גם אורכות גורפות והסדרים שעשינו - - - כדי לאפשר למשק לעבוד כמו שצריך.

משה גפני: גברת סביון, מה אם נכניס בחקיקה: אלא אם כן המנהל מנמק סיבה שלא לתת אורכה?

משה גפני: אם בכל המקרים אתם נותנים אורכות, למה צריך שיבקשו, יתחננו ויפעילו כל מיני גורמים.

משה גפני: באופן עקרוני, נותנים אורכה בשעה שיש מצב לחימה, בשעה שיש מצב חירום, אלא אם כן אתם מחליטים, מסיבות כלשהן, שאי-אפשר לתת את האורכה או שצריך היה להגיש את הדוחות קודם.

משה גפני: שזה יהיה כתוב בחוק.

מירי סביון: אני מבינה לגמרי את מה שאתה אומר ואני מבינה גם את הצורך.

מירי סביון: מצד שני, מכיוון שהוכחנו לאורך השנים שאנחנו יודעים להפעיל את שיקול הדעת הנכון – לשנות את שיווי המשקל כאן, ואנחנו לא יודעים איזה אירועים יכולים להיות ואיזה השלכות יהיו לדבר הזה, בעיקר משום לא היינו רוצים שרשות המיסים תחליט עבור גוף ביטחוני האם יש מצב מיוחד - - -

משה גפני: מה פירוש המילה "הוכחנו"?

משה גפני: אנחנו חלק מההוכחה.

משה גפני: אנחנו ועדת הכספים, אנשים פונים אלינו מעוטף עזה ואומרים: יש לחימה, ואנחנו מבקשים אורכה ולא קיבלנו.

משה גפני: ואז אנחנו מתקשרים אלייך או לערן יעקב ומבקשים.

משה גפני: הרבה פעמים אנחנו מקבלים את זה יום אחרי שנגמרת הלחימה או שאנחנו מקבלים את זה אחרי שאנחנו מתחננים, ואני מקבל את זה בפנים כל הזמן – ביקשת וקיבלת.

משה גפני: למה אי-אפשר לעשות את זה מסודר?

משה גפני: למה בשתדלנות כזאת?

משה גפני: מה מפריע לך?

משה גפני: אם אתם נותנים בין כה וכה, אז הכול בסדר; אם יש מקרים שבהם אתם לא יכולים לתת, אז נכניס את זה בחקיקה, שיש מקרים שאתם רשאים לא לתת.

מירי סביון: אני חוזרת שוב: במכתבים שהוצאנו נתנו אורכות גורפות באירועים מסוימים והסברנו בדיוק באיזה מצבים.

מירי סביון: התאמנו את האורכות למצב ולאוכלוסיות הרלוונטיות.

מירי סביון: ישנם מקרים פרטניים – אני לא יודעת להגיד כרגע על מקרה פרטני כזה או אחר – שכנראה לא מתאימים לאורכות הגורפות, ואז נותנים או שלא נותנים, בהתאם לסיטואציה.

מירי סביון: לכן אנחנו חושבים שלא נכון לערבב כאן דברים שונים.

מירי סביון: יש כאן סמכות למנהל רשות המיסים לתת אורכות.

משה גפני: הבנתי.

משה גפני: אני לא מקבל את זה, אבל הבנתי.

משה גפני: חברת הכנסת קרן ברק, את רוצה לשאול?

קרן ברק: אני מנצלת את ההזדמנות שאת נמצאת אתנו לשאול שאילתה שאמורה להיות מופנית אליכם.

קרן ברק: אני מוצפת בבקשות ובטענות שהמוקד הטלפוני שלכם לא עונה.

קרן ברק: פשוט לא עונים.

קרן ברק: כל העצמאים ובעלי השליטה, כל מי שצריך עזרה כדי להבין איפה הוא נמצא, לא נענה.

קרן ברק: זה מאוד דומה למה שקורה בתחום הבריאות, בקשות של אנשים לדעת מה מצבם הבריאותי במצב הבידוד, אבל זה נושא אחר ואלה אנשים אחרים.

קרן ברק: אם אנחנו יכולים לעזור במשהו אז נעזור, אבל הכותרת של השאילתה שהגשתי אתמול היא שיש קריסה של המענה הטלפוני של רשות המיסים, אז אני מבקשת פתרון.

קרן ברק: דבר שני, עצמאים בעלי שליטה.

קרן ברק: בהתחלה הייתה בעיה בהגדרה שלהם בביטוח הלאומי, והיא נפתרה.

קרן ברק: אבל עדיין, כשמנסים להגיש טכנית במחשב זה מחזיר אותם לבעיה הקודמת.

קרן ברק: הבעיה המהותית כאילו נפתרה, אבל הבעיה הטכנית לא נפתרה, אז הם לא מסוגלים להגיש את זה, ואני מבינה שהבקשות שלהם זה עד 12 ביולי.

קרן ברק: הם פשוט לא מצליחים.

קרן ברק: אלה שתי בעיות שאני מבקשת שתעזרי עם הפתרון שלהן.

מירי סביון: לגבי המוקד, אנחנו עובדים ומשתדלים לתגבר.

מירי סביון: זה נכון שיש לנו פניות רבות.

מירי סביון: יש כמה וכמה פעימות שאנחנו מטפלים בהן, אז אנחנו משתדלים לתגבר כמה שניתן, אבל אנחנו מודעים לעומסים.

מירי סביון: בתוך היכולות שלנו אנחנו משתדלים לתת לזה קשב ארגוני.

קרן ברק: יידעתם כלפי מעלה שזה מה שאתם צריכים?

קרן ברק: יש כל כך הרבה אנשים שיכולים לסייע.

מירי סביון: תסמכו עלינו שאנחנו יודעים למי לפנות כדי לבקש את המשאבים שאנחנו צריכים.

מירי סביון: הדברים האלה לפעמים לוקחים קצת יותר זמן ממה שהיינו רוצים.

מירי סביון: צריך גם לזכור שבתקופה הזאת יש גידול בדרישה שלנו, כתוצאה מזה שאנחנו משלמים מספר רב של מענקים.

מירי סביון: אנחנו עושים מאמצים ומסתייעים בידי מי שיכול לסייע ויודעים לבקש איפה שצריך להגיש את הבקשות.

מירי סביון: כרגע אנחנו בשלבים של הקמת מוקד חדש, ואנחנו מניחים שבשבועות הקרובים יהיה שיפור בהקשר הזה.

מירי סביון: חשוב לי להגיד שיש אפשרות לפנות אלינו במייל ייעודי, שהוא corona2020@taxes.gov.il.

מירי סביון: מי שלא מצליח להגיע למוקד הטלפוני יכול לשלוח שאלות ופניות במייל הזה בכל שעות היממה ואז אנחנו מעבירים אותם לטיפול של העובדים שלנו.

מירי סביון: יכול להיות שהממשק הזה יאפשר למי שלא מצליח להגיע בטלפון להגיע אלינו, אז אנחנו ממליצים להשתמש בו.

קרן ברק: ואז כמה זמן זה לוקח לענות?

מירי סביון: זה יכול לקחת גם יום-יומיים, אבל חוזרים לאנשים.

מירי סביון: אז אני אומרת שוב שמי שלא מצליח להגיע בטלפון, שווה לפנות במייל, להשאיר פרטים ואז אנחנו חוזרים אליו.

מירי סביון: לגבי בעלי שליטה, אנחנו מבוססים גם על נתונים שקיבלנו מהביטוח, ויכול להיות שיש מצבים שבהם הנתונים עדיין לא שלמים.

מירי סביון: במקרים האלה חייבים כנראה טיפול ידני, במקרה שבו הנתונים האוטומטיים לא מאפשרים את קבלת המענק.

מירי סביון: אני ממליצה לפנות בערוצים האלה ואנחנו נדאג שאנשים יקבלו מענה.

קרן ברק: אבל את יכול להגיד שמישהו טכנית יבדוק את זה ופשוט יפתור את הבעיה?

קרן ברק: כי הבעיה המהותית נפתרה, הבעיה הטכנית לא נפתרה, וזה גורף – רואי חשבון שעושים את זה לכמה גופים פנו אליי.

מירי סביון: אין בעיה שתעבירו אלינו דוגמאות למקרים ואנחנו נעביר את זה לגופים המתאימים.

רם בן ברק: אדוני היושב-ראש, למה אנחנו לא יכולים בעניין של קורונה או מצבים מיוחדים בדרום, לקבוע שתהיה הוראת שעה לנושאים האלה ולא להכניס את זה לחקיקה, שתגרום לחוסר יכולת לתכנן?

משה גפני: לא הבנתי.

רם בן ברק: אנחנו נמצאים עכשיו בזמן של קורונה, ויש באמת בעיה - - -

משה גפני: אבל אני לא מדבר רק על קורונה.

משה גפני: דיברנו בישיבה הקודמת על כך שיש מקרים, בעיקר במצב לחימה, שיש פשוט לדחות המועד.

משה גפני: זה לא קשור לקורונה.

משה גפני: הם צודקים בזה, זה לא קשור לקורונה.

רם בן ברק: את התשלומים, זה ברור.

רם בן ברק: זה קורונה מצד אחד ויכול להיות אירועי לחימה מצד שני.

משה גפני: אז על הקורונה יש את ההחלטות שאנחנו מקבלים פה, שגם הם הציעו.

משה גפני: אני מדבר על כך שעברנו הרבה פעמים, לצערנו הרב, מצב לחימה, וביקשנו עבור אנשים שנמצאים בעוטף עזה שתהיה להם דחיית מועדים.

משה גפני: ברוב המקרים הם נתנו דחייה, אבל זה תהליך מייגע ולא מכובד.

משה גפני: ביקשנו, היות שאנחנו עוסקים בחקיקה של דחיית מועדים, שתהיה דחיית מועדים גם במצב לחימה.

משה גפני: מירי סביון, וגם גיא, העלו את העניין שיש מקרים חריגים שלא נותנים.

משה גפני: בסדר, אז תהיה סמכות בחקיקה כי אחרת אנחנו חוזרים לאותו תהליך, שהתהליך הזה לא מכבד ולא מכובד.

משה גפני: זה מה שביקשנו.

משה גפני: גיא, אתה רוצה לעשות לנו סיכום ביניים, מה אנחנו מסכימים ומה אנחנו לא מסכימים?

גיא גולדמן: הבלו בתוך הנוסח – הסדר הסולר, הארכת התקופה; סעיף 147(א)(2) של תיקוני שומה – גם בתוך הנוסח.

גיא גולדמן: הייתי צריך להחזיר לכם תשובה על זה, אז מסכימים.

משה גפני: שיר, אתם הכנסתם את זה יחד איתם?

גיא גולדמן: כן, בתיאום.

גיא גולדמן: חובות אבודים זו חקיקת משנה, אי-אפשר להכניס את זה לחוק פה, על פי עמדת הייעוץ המשפטי.

גיא גולדמן: השר יפרסם - - -

ינון אזולאי: אפשר להכניס, רק אתם לא רוצים להכניס.

גיא גולדמן: לא אנחנו.

גיא גולדמן: הייעוץ המשפטי של הוועדה התנגד לזה, וזה בסדר.

גיא גולדמן: אבל אי-אפשר להאשים אותנו שאנחנו מתנגדים לזה.

ינון אזולאי: גיא, אל תיקח את זה אישית.

גיא גולדמן: אני מעמיד דברים על דיוקם.

ינון אזולאי: אמרה היועצת המשפטית שאפשר לעשות את זה.

גיא גולדמן: הם מתנגדים להכניס את זה לחוק חובות אבודים.

ינון אזולאי: לא.

גיא גולדמן: אני לא משקר.

גיא גולדמן: עמדת הייעוץ המשפטי היא שחקיקת משנה צריך להביא בנפרד.

גיא גולדמן: זה בסדר, אני מכבד את העמדה הזאת.

גיא גולדמן: אני פשוט מביא אותה.

גיא גולדמן: מיסי ייבוא – אמרנו שזה בטיפול ויוסדר בנפרד, זו חקיקת משנה; איחוד עוסקים – אמרנו שאנחנו מתנגדים.

משה גפני: מה זה מיסי ייבוא?

גיא גולדמן: לעולים חדשים ותושבים חוזרים.

משה גפני: אז זה יהיה?

גיא גולדמן: יהיה גם.

גיא גולדמן: איחוד עוסקים – מתנגדים לדחייה בדוח.

משה גפני: למה?

גיא גולדמן: כי זה נושא שהוא נושא בסיכון אצלנו.

גיא גולדמן: אוכלוסייה שמדווחת היא בדרך כלל אוכלוסייה עם יכולות, אוכלוסייה חזקה.

גיא גולדמן: כפי שמירי אמרה לפני כמה דקות, החוק הזה לא מתמקד בדחיית מועדי דוחות, הוא בתקופות שונות של התיישנות, תקופות מסוימות שאפשר לתת הארכה נוספת.

גיא גולדמן: קנסות וערעורים – משרד המשפטים צריך להתייחס.

משה גפני: ולגבי הפעימה השנייה והשלישית?

גיא גולדמן: הפעימה השנייה והשלישית – אין מחלוקות מהותיות, אלא רק לתהליך.

משה גפני: נכניס את זה בחוק.

גיא גולדמן: אפרט: פעימה שלישית, אנחנו חושבים שזה צריך להיות בהחלטת ממשלה; פעימה שנייה - - -

משה גפני: בסדר, נכניס את זה בחוק.

משה גפני: דיברנו על זה.

משה גפני: אנחנו לא חולקים.

משה גפני: הנושא של הכנסת מצב חירום, מצב לחימה, שתהיה הארכת מועדים?

גיא גולדמן: לזה אנחנו מתנגדים חד-משמעית.

גיא גולדמן: אם אתה רוצה להכניס את זה לחוק – יש לנו בעיה, אני חושב.

משה גפני: יש הצעת חוק שלי על דחיית מועדים שעולה לוועדת שרים ביום ראשון.

גיא גולדמן: אני מדבר על הסיפור של מצב מיוחד.

משה גפני: על מצב לחימה.

משה גפני: מה, תתנגדו לזה?

משה גפני: רשות המיסים תתנגד לחוק של גפני?

משה גפני: זה עולה ביום ראשון לוועדת השרים, אני חושב שזה הדבר הפשוט.

גיא גולדמן: לא קראתי את ההצעה, אבל לדבר הזה, כפי שהצעתם בנוסח שלפני הוועדה, אנחנו מתנגדים מהטעמים שמירי ציינה.

משה גפני: קנסות וערעורים.

גיא גולדמן: אם אפשר להעלות את ליהי קושניר ממשרד המשפטים.

ינון אזולאי: גם לגבי חוק מיסוי מקרקעין, ההארכה לעוד שישה חודשים שהם רצו, מעבר לספטמבר.

גיא גולדמן: הנוסח שלפניכם בהצעה הממשלתית הוא הנוסח שסוכם בשני הדיונים הקודמים שהיו בוועדה.

גיא גולדמן: אני מדבר על שחלופים.

גיא גולדמן: מנהל רשות המיסים היה בדיון והסכים ליוזמה לתת הארכה בנושא שחלופי דירות.

משה גפני: מס רכישה.

גיא גולדמן: נכון.

גיא גולדמן: מס רכישה ומס שבח.

גיא גולדמן: הוחלט על תקופות שהיו אמורות לפקוע.

גיא גולדמן: ביקשו חצי שנה מעבר – מ-1 במרץ עד 1 בספטמבר.

גיא גולדמן: כל התקופה הזאת, שבין 1 במרץ ל-1 בספטמבר לא תיספר.

משה גפני: אבל אם הוא מגיע באמצע התקופה?

משה גפני: זה מה שהעלה חבר הכנסת קרעי.

גיא גולדמן: אתה מתכוון אם התקופה פוקעת אחרי 1 בספטמבר.

גיא גולדמן: זה מחוץ להצעה.

משה גפני: למה?

שי אהרונוביץ: איך שאנחנו רואים את זה, שוק מכירת הדירות חזר לעצמו.

ינון אזולאי: אתה לא יודע אם הוא חזר לעצמו, כי עכשיו אנחנו עוד פעם בתקופת קורונה, גל יותר חזק.

שי אהרונוביץ: אנחנו לא יודעים מה יהיה עכשיו, אני לא חושב שמישהו יודע.

שי אהרונוביץ: כרגע המספרים מראים שביוני היו לנו דיווחים – ביוני אנחנו מקבלים דיווחים על מאי – שעומדים בממוצע הרגיל של כמות העסקאות, של קרוב ל-14,000 עסקאות - - -

ינון אזולאי: אני זוכר את הדיון הזה.

ינון אזולאי: אמרתי לך שהיום אתה מסתכל על 14,000, אבל תסתכל על החודשיים שלא היו, ואם אתה מחלק 14,000 לשלושה חודשים יוצא לך בערך 5,300 דירות.

שי אהרונוביץ: אנחנו לא רואים ירידות מחירים בינתיים.

ינון אזולאי: זאת ירידה.

ינון אזולאי: אם חודשיים השוק היה משותק ונמכרו רק 5,000 דירות, אם אני לא טועה - - -

שי אהרונוביץ: באפריל היו 5,000 דירות.

שי אהרונוביץ: לא של דירות דווקא, אלא בכלל.

ינון אזולאי: במאי זה חזר ל-14,000.

ינון אזולאי: אנחנו אומרים שהממוצע הוא 14,000; אם לוקחים 14,000 ומורידים את מרץ ואפריל אנחנו מגיעים לממוצע של רבעון, של שלושה חודשים.

ינון אזולאי: אל תסתכל רק על חודש אחד, כי אם אתה מסתכל על חודש אחד הכול בסדר, אבל אנחנו מסתכלים על המכה שהשוק חטף בכל התקופה הזאת.

שי אהרונוביץ: אנחנו לא בטוחים ששוק הדיור חטף מכה.

ינון אזולאי: אתה גם לא בטוח שהוא לא חטף.

ינון אזולאי: אתה רואה את הירידה.

ינון אזולאי: בסך הכול חזרת לממוצע, אבל ההפסד היה.

רם בן ברק: חבר הכנסת ינון, אם הם נותנים הארכה גורפת עד ספטמבר, זה נראה לי הגון.

ינון אזולאי: זה גם מה שמיקי לוי וגם שלמה קרעי אמרו, שלא נכון לתת הארכה רק עד ספטמבר, אלא מעבר לכך כי בתקופה הזאת - - -

משה גפני: האמת היא שהראשון שהעלה את זה היה מיקי לוי, וגם אני.

משה גפני: קיבלנו פניות מאנשים.

משה גפני: בדקתי – יש אנשים שלא יכלו.

משה גפני: יכול להיות שהשוק מתאושש, ראיתי כותרת בעיתון ששוק הדיור מתאושש.

משה גפני: לאף אחד עוד אין ביטחון בעניין הזה.

משה גפני: במקרה הזה הממשלה הסכימה – במקרה הזה, הכוונה היא למנהל רשות המיסים ובכלל משרד האוצר – לעניין של דחיית המועדים.

משה גפני: עשינו את החוק הזה כאן.

שי אהרונוביץ: אני זוכר, הייתי.

משה גפני: אבל הדיון עכשיו זה מה קורה אם זה באמצע התקופה.

משה גפני: אני מציע לא לקבוע נחרצות בעניין הזה, אבל לאפשר לשר לדחות במקרה כזה.

שי אהרונוביץ: לפי מה שאני יודע, עמדת האוצר – ויש גם נציג אגף התקציבים בזום – היא שאנחנו רוצים תחלופה של דירות.

משה גפני: בסדר, אבל זה בסמכות השר.

משה גפני: שי, אני מציע הצעת פשרה.

משה גפני: הצעת הפשרה אומרת שמה שאנחנו מסכימים זה התקופה, אבל אם זה באמצע התקופה והטענה שלכם נכונה, שלא צריך להמשיך יותר מכיוון שהשוק התאושש – ניתן סמכות לשר, השר יחליט.

משה גפני: בן אדם מגיש בקשה ואומר: אני באמצע התקופה, השוק לא התאושש, אני על כל פנים לא מצליח, והשר יחליט.

משה גפני: הסמכות נשארת אצלכם.

שי אהרונוביץ: אני לא מכיר מקרים שהשר מחליט באופן פרטני.

משה גפני: בסדר, אני יכול לכתוב משהו אחר.

משה גפני: גיא גולדמן יחליט.

משה גפני: עם כל הכבוד, רשות המיסים תקבל החלטה, לשר תהיה סמכות.

משה גפני: זה אצלכם, לא אנחנו.

משה גפני: אבל אם זה נכון, הטענה שלנו, שלפי הפניות שאנחנו מקבלים השוק לא התאושש עדיין – הלוואי שזה נכון שהשוק התאושש, יותר חשוב לנו שהשוק יתאושש ממקרה פרטני כזה או אחר – השר יידע להגיד.

משה גפני: השר יגיד לכם שהשוק התאושש, זאת ההחלטה שלי, ולכן באמצע התקופות כבר לא נוגעים בזה.

משה גפני: הוא לא צריך לדבר פרטנית, אני גם לא מציע את זה.

שי אהרונוביץ: הכוונה היא להסמכה לשר להאריך את התקופה.

משה גפני: כן, אם אנחנו מדברים על אמצע תקופה.

מיקי לוי: על מה אתם נלחמים?

מיקי לוי: בעוד עשרה חודשים זה יהיה 24 חודש.

שי אהרונוביץ: אני מזכיר עוד פעם: זה חלק ממדיניות הורדת המחירים שהממשלה הקודמת, ויכול להיות שגם הנוכחית, מעוניינת בה.

שי אהרונוביץ: ברגע שמאריכים ל-24 חודשים זה גורם לדירות להישאר על המדף, כי אנשים מנסים למקסם, וזה בסדר.

שי אהרונוביץ: מצד שני, אנחנו כן מעוניינים - - -

משה גפני: אבל זה עלול גם לרדת, לא רק למקסם.

משה גפני: אנחנו לא בטוחים במה שיקרה.

משה גפני: אותו אחד שמחזיק דירה - - -

מיקי לוי: פספסת את הפתיחה, שבמאי אל תבואו.

רם בן ברק: שמעתי.

רם בן ברק: אני חושב ששוק הדירות לא יתאושש במהרה, מבחינת היכולת של האנשים לרכוש דירה חדשה, כי הרבה מאוד אנשים איבדו את הביטחון שלהם ביכולת ההחזר שלהם.

רם בן ברק: לכן ההארכה ל-24 חודש, אני חושב שהיא הארכה נכונה.

משה גפני: על זה הם לא מתווכחים, הם מסכימים, הם גם אמרו את זה בדיון הראשון.

משה גפני: אנחנו העלינו את העניין שהעלו החברים, מה קורה אם זה אמצע התקופה.

משה גפני: אז אני אומר שתהיה סמכות לשר.

משה גפני: השר יגיד: השוק התאושש, השוק לא התאושש.

משה גפני: הוא לא יגיד סתם דברים.

משה גפני: קבלו את זה, זו הצעת פשרה שהיא לטובתכם.

גיא גולדמן: אנחנו רוצים לתת מענה לתקופת הקורונה שהייתה, למה שאנחנו יודעים עכשיו.

גיא גולדמן: יש לי תחושה מבוססת שיגיעו לפה דברים שקשורים למיסוי מקרקעין במסגרת תקציב המדינה.

גיא גולדמן: עד אז, אם יהיה לוועדה או לנו מידע - - -

משה גפני: גיא, אני לא מקבל את זה.

משה גפני: אני מציע הצעה לטובתכם; מה, אתם עושים צחוק?

גיא גולדמן: אני אומר שככל שאנחנו יודעים, ההצעה הזאת - - -

משה גפני: אם אכן יתברר ששוק הדיור לא יתאושש והאיש לא מצליח למכור את הדירה שלו – לא לזה התכוון המשורר.

משה גפני: כשעשינו את החקיקה לא התכוונו לזה.

מיקי לוי: גיא, זו פגיעה בקניינו של אדם.

מיקי לוי: זה חוק יסוד, גיא, זה קניינו של אדם.

ינון אזולאי: מה אתם מפחדים - - -

מיקי לוי: הממשלה רוצה להיכנס לכיסו של אדם?

מיקי לוי: מה?

מיקי לוי: זה קניין שנרכש בדין.

משה גפני: אני מציע שלא תפגעו בסמכות של השר.

ינון אזולאי: זה לא פרטני, זה הליך.

משה גפני: ודאי.

משה גפני: זה לטובתכם, זו סתם התעקשות.

משה גפני: אני לא יודע מי עומד מאחוריי בהצעה הזאת, יכול להיות שאחרים לא יסכימו.

משה גפני: זה צריך להיות בתוך החקיקה – קרעי לא פה, אבל אני חושב שזאת הצעה הוגנת, מכיוון שאני מעריך את יושרו של השר, שאם השוק לא יתאושש הוא יאפשר את זה.

משה גפני: בבקשה, גברת סביון, יכול להיות שיש חידוש ואת הולכת להגיד עכשיו שאת מקבלת את מה שאמרתי?

משה גפני: יכול להיות דבר כזה?

מירי סביון: אתה יודע שבדרך כלל אני מאוד שמחה לקבל את מה שאתה אומר, אבל במקרה הזה - - -

משה גפני: איזה מקרה?

מירי סביון: כשמנהל רשות המסים היה בוועדה, לאור הדברים שהעליתם ולאור הייחודיות של שוק הנדל"ן, בניגוד לכל הענפים האחרים שבהם הארכת המועדים נתנה תוספת של 71 יום, בשוק הנדל"ן הבנו שהדברים קורים יותר לאט ולכן הסכמנו לאורכה של שישה חודשים.

מירי סביון: לכן אנחנו חושבים שנכון להישאר במתווה הזה, שנותן מענה לשוק הזה, ולא להיכנס להצעות חדשניות שמאפשרות גמישות והן כמו מטוטלת.

משה גפני: איזה מטוטלת?

משה גפני: הוא נכנס באמצע.

מירי סביון: כל המשק הישראלי עובר שינויים מאוד משמעותיים בתקופה הזאת, שישפיעו על כולנו, ויכול להיות שתהיה ירידת מחירים, גם בשוק הנדל"ן, גם במקומות אחרים.

מירי סביון: אנחנו לא יודעים עד הסוף איך המשבר הזה ישפיע עלינו, ולכן אני אומרת שוב: הסכמנו לתת מענה לשוק הזה ולעסקאות האלה בצורה של הארכה לשישה חודשים, שמעמידה את משך הזמן ברוב המקרים על פרק זמן של 24 חודשים.

מירי סביון: אנחנו חושבים שזה מענה ומבקשים להישאר - - -

משה גפני: ויכול להיות שמה שאת אומרת עכשיו זה שלא כדאי לי להציע הצעות פשרה, בגלל שגם אותן לא תקבלו?

מירי סביון: לא.

מירי סביון: להיפך, אנחנו חושבים שקיבלנו את הצעת הפשרה.

מירי סביון: זו אפילו לא הצעת פשרה, ברגע שביקשת בפעם הראשונה נענינו לבקשתך.

מירי סביון: אתה לא רוצה שנגיד ההיפך, שכשאנחנו נענים מהר מדי לבקשות שלך, אתה אחרי ממשיך להציע הצעות פשרה עליהן.

מירי סביון: אני חושבת שאפשר להסתפק בזה שנענינו לבקשה של הוועדה.

משה גפני: התהליך לא היה כזה.

משה גפני: התהליך הוא כפי שאני מתאר לך אותו: העברנו את החוק של 18 החודשים.

משה גפני: היו פה ויכוחים, קיבלנו את זה.

משה גפני: קרה מה שקרה עם הקורונה, לצערנו הרב, ואנשים לא מצליחים למכור דירות ופנו אלינו.

משה גפני: בהארכת המועדים העליתי את העניין שאתם לא העליתם – לדחות את זה בכמה חודשים, שישה חודשים היה מוסכם.

משה גפני: אמרתם ברמז שאם אעלה את זה בחוק, אתם לא תתנגדו.

משה גפני: זה היה התהליך.

משה גפני: לאחר מכן היה החוק של שלמה קרעי ושל מיקי לוי, שהגיע לוועדת השרים, ושם הם דיברו על הארכת מועדים לא רק אם זה נמצא בתקופה המלאה, אלא אפילו חלקית, ואישרו להם את זה.

משה גפני: אמרו להם שזה יובא לוועדת הכספים, וזה הגיע ומיזגנו את זה היום.

משה גפני: ההצעה של שלמה קרעי הייתה להאריך מועדים.

משה גפני: זאת אומרת, לא רק השישה חודשים, אלא גם בתוך התקופה להאריך את זה.

משה גפני: בעקבות הדברים האלה, לא רציתי שלא ניצמד להסכמה שהייתה לכם, אמרתי שהשר יוכל לקבוע אם שוק הנדל"ן לא התאושש – ואנחנו מקווים שכן – ולהגיד שהשוק לא התאושש ולאפשר למי שנמצא במצב כזה, להאריך לו את המועד.

משה גפני: או שהשר יאמר את מה שאתם אומרים עכשיו, כמו שאמר שי אהרונוביץ': השוק התאושש.

משה גפני: ולכן השר יגיד לא לתת יותר הארכות, רק מה שכתוב בחוק.

משה גפני: הכול אצלכם, אנחנו לא נוגעים בכם.

משה גפני: ההצעה שלי היא הצעת פשרה מפא"יניקית במובן הקלסי של המילה.

משה גפני: היה מן הראוי שתגידי כן, שתגידי שגפני ויתר.

משה גפני: זה לא משנה כלום, זה מילים שכתובות בחוק, אבל השר תמיד יכול להגיד: רבותיי, תעשו את זה.

ינון אזולאי: זו שומה מוקפאת או שומה מבוטלת?

ינון אזולאי: כלומר, מבחינת הריביות, ברגע שאתה מאריך לו הוא יצטרך לשלם על התקופה הזאת?

ינון אזולאי: הרי זה חוב.

גיא גולדמן: זה כאילו לא פקעה לו התקופה.

ינון אזולאי: הרב גפני, אנשי רשות המיסים נמצאים פה, אז רק שתדע.

ינון אזולאי: פנינו אז לגבי השש-שש של תושבי חוץ שרוצים להגיש לעצמאים.

ינון אזולאי: ברוך השם, הסתדר העניין הזה.

ינון אזולאי: מגיעה להם גם מילה טובה, לרשות המיסים.

משה גפני: מירי, כל הכבוד.

ינון אזולאי: אני גם לא אומר לך שזה לקח הרבה זמן, אני אומר את המילה הטובה.

ינון אזולאי: תודה רבה.

משה גפני: הנה, את רואה, אנחנו יודעים להגיד תודה.

משה גפני: ערעורים וקנסות, בבקשה.

ליהי קושניר גנוסר: אני מתנצלת על זה שאני לא נמצאת פיזית.

משה גפני: אנחנו מאחלים לך בריאות טובה במהרה, גם לך וגם לבעלך.

משה גפני: שתהיו בריאים.

ליהי קושניר גנוסר: תודה.

ליהי קושניר גנוסר: אני מבודדת פה עם שתי ילדות קטנות, אז מתנצלת על רעשי הרקע.

ליהי קושניר גנוסר: אחזור על מה שאמרתי בפעם הקודמת בנוגע לסדרי דין.

ליהי קושניר גנוסר: בזמנו בחנו את זה עם הנהלת בתי המשפט והגורמים הרלוונטיים אצלנו לעניין זה, ולא מצאנו הצדקה להבחין בין הליכים לפי דיני מס לבין הליכים אחרים.

ליהי קושניר גנוסר: שר המשפטים נתן דחייה משמעותית, עד יום 10 במאי, גם להליכים שאנחנו מדברים עליהם כרגע.

ליהי קושניר גנוסר: בימים האלה מערכת המשפט חזרה לתפקד כרגיל.

ליהי קושניר גנוסר: התייעצנו שוב עם הנהלת בתי המשפט, ומה שהם אמרו שהמערכת חזרה לתפקד כרגיל ואין סיבה להבחין בין המקרה של דיני מס לבין מקרים אחרים.

ליהי קושניר גנוסר: גם מבחינה פרקטית, קודם כול, ההשגות נדחות, ההארכה חלה עליהם ואז הערעורים בהקשר הזה נדחים כשלעצמם, כי מועדי ההשגות נדחו.

ליהי קושניר גנוסר: בנוסף, אם מועדי הערעור כבר חלו, השומות נעשו חלוטות וגם הגבייה - - - צריך לדעת מה המשמעות של זה, ככל שהוועדה תחליט להאריך את המועדים שכבר חלו.

ליהי קושניר גנוסר: צריך לשאול את רשות המיסים מה המשמעות גם בהקשר הזה, מבחינה פרקטית.

ליהי קושניר גנוסר: אנחנו סבורים שזה לא נכון.

ליהי קושניר גנוסר: זה לגבי סדרי דין, ואתם מוזמנים לשאול מה שתרצו.

שגית אפיק: לגבי קנסות ועיצומים כספיים?

ליהי קושניר גנוסר: לגבי קנסות ועיצומים כספיים, בזמנו הסדרנו את שני הנושאים האלה בהצעות כלליות, ביניהן גם בנושא מיסים.

ליהי קושניר גנוסר: ניסינו לבחון את הצורך וההצדקה להאריך גם מועדים לעיצומים כספיים.

ליהי קושניר גנוסר: לא זיהינו צורך, גם לא עלה מהרגולטורים, ולכן המועד האחרון - - -

ינון אזולאי: עזבי את הרגולטורים.

ינון אזולאי: מהאזרחים זה עלה?

ליהי קושניר גנוסר: המחלקה הפלילית אצלנו עשתה בדיקה רוחבית והצורך לא עלה.

ינון אזולאי: איזו בדיקה?

ינון אזולאי: שאלתם את האזרח והוא אמר לכם: לא צריך?

ליהי קושניר גנוסר: לא, זה כמובן אני מעריכה שלא.

ינון אזולאי: אז אנחנו שאלנו את האזרח והוא אמר שצריך.

ינון אזולאי: אתם עשיתם את הבדיקה שלכם מבחינת הרגולטור ואנחנו עשינו את הבדיקה שלנו מבחינת אותו אינסטלטור קטן שיש לו איזו בעיה.

ליהי קושניר גנוסר: אני רק רוצה לציין את העובדות, שכל הנושא של הדחייה של העיצומים הכספיים פקע ב-25 ביוני.

ליהי קושניר גנוסר: זה הוסדר גם בהצעת החוק להארכת מועדים, ובסופו של דבר, במסגרת הדיונים בוועדת הקורונה – זו הייתה עוד דחייה קצרה עד 30 ביוני – הוחלט לא להמשיך לדחות את הנושא של העיצומים הכספיים כי אנחנו לא זיהינו צורך.

ליהי קושניר גנוסר: אני לא מזלזלת במה שהוועדה אומרת.

ינון אזולאי: אני שואל מה פרוש לא זיהיתם צורך, את זה אני לא מבין.

ינון אזולאי: אתם אומרים שהסתכלתם אצלכם; אנחנו מסתכלים על תלונות ובקשות שמגיעות אלינו, שם יש צורך.

ינון אזולאי: אנשים לא מקבלים משכורת, אנשים היו באבטלה, אנשים היו בחל"ת, אנשים בקריסה, ומבקשים את הארכה הזאת.

ינון אזולאי: אני לא מבין למה יש בעיה לתת את הדבר הזה.

ליהי קושניר גנוסר: אני לא מזלזלת במה שהוועדה אומרת, ובהחלט ייתכן שבבדיקות שהוועדה ערכה הדברים עלו אחרת.

ליהי קושניר גנוסר: אני אומרת שבעבודה שנעשתה אצלנו הוחלט שלא להכניס את זה בהצעת החוק, מהטעמים שציינתי.

ליהי קושניר גנוסר: כך היה גם במסגרת הדיונים בוועדת הקורונה.

ליהי קושניר גנוסר: אני רק אומרת שככל שהוועדה תחליט שיש צורך להכניס את ההארכה הזאת, אנחנו מבקשים להיות אתכם בעבודה על הנוסח משום שיש דברים שחשוב לנו שייכנסו, שקשורים לאיזונים, גם מבחינה זו שההסדרים יהיו דו-כיווניים – גם לטובת הרשות, אבל גם לטובת הנישומים.

ליהי קושניר גנוסר: במקרה שתהיה אפשרות לא להאריך את המועדים, אז שהאפשרות לקצר את המועדים תהיה גם כן דו-כיוונית.

שגית אפיק: אנחנו מדברים על הארכה שהיא לטובת הנישום.

שגית אפיק: רשות המיסים הביאה את מה שהיא חושבת שצריך להאריך, אתם לא מצאתם צורך, אולי, שצריך להאריך לרשות המיסים את העיצומים הכספיים, וזה בסדר, אבל אומרים לך חברי הוועדה - -

ליהי קושניר גנוסר: בזמנו רשות המיסים הביאה את זה במסגרת הבקשה המקורית.

שגית אפיק: והיא הביאה את זה דו-כיווני בטיוטה?

שגית אפיק: גיא, הבאתם את זה דו-כיווני, גם לנישום וגם לרשות המיסים?

גיא גולדמן: בנוסחים הראשונים שנפסלו אני זוכר שזה היה בעיקר לטובת הנישום.

גיא גולדמן: אבל הנוסחים האלה נפסלו.

שגית אפיק: היא לא אומרת שהם נפסלו כי יש בעיה משפטית, היא אומרת שהם לא זיהו צורך ולכן הם לא חושבים שצריך.

שגית אפיק: אבל אם הוועדה תחליט שיש צורך, נרצה להכניס את זה לכאן, ליהי.

שגית אפיק: ננסה לתאם את הנוסח עם גיא, והוא יעביר גם אלייך כדי לעשות את זה אתכם.

שגית אפיק: הכוונה שלנו היא להאריך בעיקר לנישום, פחות לרשות המיסים, אלא אם כן רשות המיסים תגיד לנו שיש לה צורך, במקרים מסוימים, להאריך גם לה.

שגית אפיק: אבל חברי הוועדה פה מדברים על הארכה עבור הנישום, וגם גיא מהנהן שזה בסדר מצדם.

גיא גולדמן: מסכימים להארכה לנישום.

ליהי קושניר גנוסר: בסדר גמור, נפעל בשיתוף פעולה בהקשר הזה.

משה גפני: לא למדתי אזרחות באוניברסיטה, אבל מה שאני רוצה להגיד – יכול להיות שאני טועה – התפקיד של משרד המשפטים זה לראות אם יש בעיות חוקיות או חוקתיות או כל מה שיש, ואנחנו צריכים לשמוע לעצות שלכם.

משה גפני: התפקיד שלנו הוא לשמוע את הציבור, זה לא התפקיד שלכם.

משה גפני: את אומרת שאין בעיה חוקתית ואנחנו אומרים שיש אלינו פניות – זה מה שאמר חבר הכנסת אזולאי – אז אנחנו אומרים שצריך את זה.

משה גפני: את אומרת שאת רוצה להיות שותפה לנוסח, אני לא מוצא התנגדות.

ליהי קושניר גנוסר: בסדר גמור.

משה גפני: בסדר, שגית?

משה גפני: תשתפו את משרד המשפטים בנוסח.

ליהי קושניר גנוסר: אנחנו אלה שיזמנו את ההארכה, גם בקשר לכניסות וגם בקשר לעיצומים הכספיים, באופן רוחבי, לא רק לדיני המס.

ליהי קושניר גנוסר: לא מצאנו לנכון להבחין בין הדברים.

ליהי קושניר גנוסר: הדברים התכנסו בעיצומים הכספיים למה שציינתי, ולגבי הקנסות, אציין שהדחייה של הקנסות הוסדרה בתקש"ח שפקעו ב-14 במאי.

ליהי קושניר גנוסר: הונחה הצעת חוק על שולחנה של הכנסת ב-1 במאי.

ליהי קושניר גנוסר: הצעת החוק מציעה להאריך את המועדים לתשלום קנסות ב-45 ימים, קרי עד יום 28 ביוני.

ליהי קושניר גנוסר: עם זאת, הצעת החוק טרם קיבלה אישור של הממשלה.

ליהי קושניר גנוסר: היא כרגע על שולחנו של השר.

ליהי קושניר גנוסר: זה המצב לגבי קנסות.

ליהי קושניר גנוסר: גם שם ראינו לנכון להסדיר את הנושא הזה באופן רוחבי.

ליהי קושניר גנוסר: חשבנו שמדובר בהארכה משמעותית מספקת, ואני מכבדת את דברי הוועדה אבל מציגה את הדברים כפי שהם.

ליהי קושניר גנוסר: גם בהקשר הזה יש דברים שצריך לשים לב אליהם בקשר לקנסות; ככל שהוועדה בוחרת להסדיר את הנושא, יש משמעויות מבחינת ריביות, הצמדות, החזרים, אנשים שהקנסות שלהם צמחו כי המועד כבר חלף וגם אם יש כאלה שמשלמים בתשלומים, אז ככל שמועד אחד של תשלום נדחה, ייתכן מצב שאנשים יצטרכו לשלם תשלומים יחד.

ינון אזולאי: כשבאים לדחות קנסות אנחנו לא באים להשית עליהם ריביות.

ליהי קושניר גנוסר: ברור, אני רק אומרת שגם בהסדר צריך שיהיה ביטוי, ככל שיהיה הסדר, לדברים האלה.

משה גפני: גברת ליהי, אני מסכים אתך, עם כל מה שאמרת.

משה גפני: שתהיה לכם בריאות טובה, זה יעבור מהר, בעזרת השם, ויהיה בסדר.

משה גפני: הקדוש ברוך הוא יגרום לכך שהקורונה תיעלם.

משה גפני: זה בסדר, תרגישי טוב עם העניין.

ליהי קושניר גנוסר: תודה רבה.

משה גפני: אני מבקש להתקרב להצבעה, לראות על מה אנחנו יכולים להצביע ומה שצריך לנסח – ננסח.

משה גפני: בבקשה.

שגית אפיק: נסכם את כל הדיון שהיה כאן.

שגית אפיק: אני אגיד מה אני מבינה, וגיא, תתקן אותי.

שגית אפיק: לעניין מס רכישה בתקנות מיסוי מקרקעין – אמרת שתביא תקנות.

גיא גולדמן: נביא לשר תקנות.

משה גפני: מה זה מס רכישה?

שגית אפיק: קבלנים, השישי.

גיא גולדמן: נביא את זה בפני השר.

שגית אפיק: אתה יכול לתת לנו לוחות זמנים?

שגית אפיק: אביא את כל התקנות שהתחייבת להן כאן, אתה יכול לתת לוחות זמנים – שבוע, שבועיים זה יהיה בוועדה?

שגית אפיק: השר, אנחנו מבינים, אבל אנחנו רוצים לדעת מתי זה יגיע לפה.

שגית אפיק: זה הנושא הזה, זה החובות האבודים שהעלה חבר הכנסת - - -

ינון אזולאי: הוא אמר שהיועצת המשפטית לא מסכימה להכניס את זה בחוק.

גיא גולדמן: אמרתי גם שאני מכבד ומקבל את עמדתה.

משה גפני: שזה חקיקת משנה.

משה גפני: בסדר.

שגית אפיק: לא לא.

שגית אפיק: אמרתי קודם שאם הבעיה תהיה בעיה ניסוחית – אמצא את הדרך.

שגית אפיק: אנחנו לא נוהגים בניסוח להפנות לתקנות, אבל כמו שמצאנו את הדרך בפעימות לנסח שזה בהחלטת ממשלה, אני מבטיחה לך, גיא, שאמצא את הדרך גם להכניס תקנות בחקיקה, אם זאת הבעיה.

משה גפני: כרגע זה לא עומד בזה.

שגית אפיק: אם תתחייב להביא את התקנות ביום שני הבא, אולי חברי הכנסת - - -

ינון אזולאי: אבל זה לא ילך.

ינון אזולאי: אני מבקש שתביא אותן.

שגית אפיק: אני אתגבר על בעיות הניסוח.

ינון אזולאי: תכבד את הדעה של היועצת המשפטית, כמו שאמרת, ושהיא תתגבר על בעיות הניסוח.

משה גפני: אבל אם הוא מביא נוסח תקנות – זה בסדר.

גיא גולדמן: את התקנות בנושא חובות אבודים אנחנו אפילו בלי אישור הוועדה.

גיא גולדמן: ככה זה היה בפעם הקודמת, זה בסדר.

ינון אזולאי: מתי?

שגית אפיק: מתי?

שגית אפיק: מחר בבוקר?

גיא גולדמן: יכול להיות.

גיא גולדמן: ימים.

גיא גולדמן: אני לא שר האוצר, יש יום עמוס לשר האוצר.

שגית אפיק: אז אולי באמת חובות אבודים אפשר להכניס לכאן.

שגית אפיק: תושבים חוזרים?

גיא גולדמן: ימים, מבחינתנו.

שגית אפיק: אז אתה יכול להצביע, להגיש רביזיה, להמתין שבוע ובשבוע הבא הוא יביא את כל התקנות ואז תחליטו אם מכניסים לכאן או מצביעים על התקנות.

שגית אפיק: זו האופציה הכי טובה שיש בפניכם, לדעתי.

ינון אזולאי: מה עם הקנסות?

ינון אזולאי: אין בעיה, הוא אמר.

שגית אפיק: אין בעיה.

שגית אפיק: אני מבינה שגיא להכניס הארכה של הקנסות.

גיא גולדמן: יש לנו הערה לניסוח, שלא בדיוק - - -

שגית אפיק: ננסח את זה בשיתוף פעולה, ביחד אתך וביחד עם משרד המשפטים.

לילי אור: "(ד) סעיף 49כא(א) ו-(ג)(2);" זו הודעה למנהל על הסכום למכירה.

לילי אור: היום המועד הוא בתוך 30 ימים מיום ההסכם.

לילי אור: זה מאריך לנישום את התקופה.

לילי אור: "(ה) סעיף 49לב2(א);" הסעיף הזה מדבר על הודעה למנהל על הסכם המכירה.

לילי אור: היום יש 30 ימים מיום ההסכם, זה מאריך לנישום את התקופה.

לילי אור: "(ו) סעיף 75א;" זו הודעה על עסקה המותנית בתנאי עתידי.

לילי אור: היום יש לנישום 30 ימים מיום שנקבע כיום המכירה.

לילי אור: זה מאריך לו את התקופה.

לילי אור: "(ז) סעיף 78;" זה סעיף של שומה במכירת זכות באיגוד מקרקעין או פעולה באיגוד מקרקעין ובדיקה של ההצהרה.

לילי אור: היום יש, לגבי השומה, 20 ימים ממסירת ההצהרה ושמונה חודשים לבדוק את ההצהרה.

לילי אור: זה מאריך את התקופה שאפשר לעשות את הבדיקות האלה.

שגית אפיק: אם יש לכם שמונה חודשים, למה אתם צריכים 10.5 חודשים?

שגית אפיק: זה לא קצת יותר מדי?

שגית אפיק: כי כשמדברים על תקופה ארוכה, להוסיף לה עוד 70 ימים זה - - -

שי אהרונוביץ: צריך לזכור שמספר העובדים שלנו ירד דרמטית בחודשים האלה, ולכן רצינו שיהיה לנו טווח ביטחון אם צריך להוציא שומה ולא לקבל את השומה.

שי אהרונוביץ: מתוך משרדים של 50 עובדים ירדנו לרמה של שישה-שבעה עובדים.

גיא גולדמן: שגית, זה גם מסוג הדברים שהשארנו במערכי מס אחרים, שהיו מקובלים.

לילי אור: סעיף 85 מדבר על תיקון שומה.

לילי אור: היום יש ארבע שנים לתיקון השומה או שנה מיום הרשעה או כופר.

לילי אור: סעיף 85א הוא תיקון שומה בשינוי המבנה.

לילי אור: שוב, יש ארבע שנים.

לילי אור: סעיף 87 זה המועדים להגשת השגה.

לילי אור: יש 30 ממסירת הודעת השומה.

לילי אור: סעיף 88 זה המועד להגשת ערר.

לילי אור: יש 30 ימים למסירת הודעת המנהל.

לילי אור: זה מאריך לנישום את התקופה להגשת הערר.

לילי אור: "בחוק לעידוד השקעות הון, התשי"ט–1959 : (א) סעיף 51ד רישה – לעניין תקופת 12 החודשים הקבועה בו;" זו התקופה למתן הודעה למנהל על שנת המס, שיראו אותה כשנת בחירה לצורך זכאות להטבות המס.

לילי אור: היום יש לנישומים 12 חודשים מתום שנת המס, זה יאריך להם את התקופה למתן ההודעה.

לילי אור: "(ב) סעיף 51ט(א)" – זו התקופה בה הנישום פונה למנהל לקבל אישור מראש על זכאות להטבות.

לילי אור: היום יש שישה חודשים מתום שנת הבחירה או מתום שנת המס, לפי העניין.

לילי אור: שוב, יש כאן הארכה של משך הזמן לנישום לצורך מתן הפנייה.

גיא גולדמן: הורדנו את (ה) כי הוא נותן לנו ימים לחלק מהדברים שתיקנו.

שגית אפיק: אז אתם עוברים לחוק עידוד התעשייה (מיסים)?

גיא גולדמן: כן.

גיא גולדמן: עוד ימים גם להם.

לילי אור: "בחוק עידוד התעשייה (מיסים), התשכ"ט-1969, בסעיף 23(א) – לעניין תקופת שנת המס הנדרשת להגשת דוח במאוחד;".

לילי אור: 23(א) מטפל בהודעה על כוונה להגיש דוח במאוחד.

לילי אור: היום ההודעה מוגשת בתוך שנת המס לגביה מוגש הדוח, אז יש פה הארכה לנישום.

לילי אור: "בחוק מס קנייה (טובין ושירותים), התשי"ב-1952: (א) סעיף 5ג(ב);" זה הסעיף להוצאת שומה.

לילי אור: היום השומה מוצאת בתוך חמש שנים מהגשת הדוח, זה מאריך את התקופה הזו.

לילי אור: "(ב) סעיף 5ה(א) ו-(ב);" מדובר בתקופות לתיקון של קביעת מס או שומה.

לילי אור: היום יש חמש שנים מיום שנעשו.

לילי אור: "בחוק הבלו על דלק, התשי"ח-1958 – (א) סעיף 9(ד);"

שגית אפיק: אלה תיקונים שהוועדה ביקשה בהמשך לדיון הקודם, נכון?

שגית אפיק: אני רוצה להתייחס למה שאמרתם בחוק מס קנייה (טובין ושירותים).

שגית אפיק: כשאתם מאריכים לעצמכם את השומה, בעיניי זה מאוד דומה לאותו תיקון שהוועדה מבקשת ביחס לעוטף עזה.

שגית אפיק: זה עובד לשני הכיוונים.

שגית אפיק: אם אתם חושבים שאתם צריכים, במצבי חירום, להאריך לעצמכם את הוצאת השומה - - -

קריאה: תאריכו גם לנישום.

שגית אפיק: בדיוק.

שגית אפיק: לכן הטענה שלכם, שכאשר מבקשים כשיש מצב מיוחד בעורף ויש לחימה ומצב סופר ספציפי ומיוחד להאריך, בעיניי זה בדיוק המקבילה של המצב הזה, שעכשיו הקריאה לילי.

גיא גולדמן: אבל אנחנו לא מבקשים להאריך לעצמנו את זה באופן אוטומטי, רק פר אירוע.

גיא גולדמן: לא היינו מציעים הצעה כזאת.

שגית אפיק: כי הקורונה היא אירוע אחד, והלחימה קורית גם כן פעם בשנה.

מיקי לוי: גם הקורונה היא פר אירוע.

מיקי לוי: זה אירוע נקודתי.

שגית אפיק: בדיוק.

שגית אפיק: זה על אותו משקל, גיא.

משה גפני: הצעתי שיהיו מקרים שבהם מנהל רשות המסים יוכל להגיד שהוא לא מאריך את התקופה, ולנמק את זה.

משה גפני: זה לא שאומרים שאין להם סמכות בעניין; יש סמכות.

גיא גולדמן: ההתנגדות שלנו היא קודם כול, ואמרה את זה מירי סביון, להסדר הגורף.

גיא גולדמן: לא מה ראוי ומה לא ראוי אלא - - -

שגית אפיק: יכול להיות שאפשר למצוא הסדר יותר ספציפי.

משה גפני: אז אמרתי.

משה גפני: התווכחתי הרבה ואני - - -

שגית אפיק: בסדר, אולי זה לא לחוק הזה.

שגית אפיק: אולי צריך לעשות את זה בהזדמנות אחרת.

משה גפני: הם הולכים להתנגד לחוק שלי ביום ראשון.

שגית אפיק: זה בדיוק מה שאני מנסה לומר לך, שאולי אם תציע להם משהו יותר נקודתי הם יסכימו לחוק שלך ביום ראשון.

ינון אזולאי: נגיש רביזיה על כל זה, ואם הם לא יעבירו לך את החוק אנחנו לא מעבירים להם את זה.

לילי אור: סעיף 9(ד) זה הסעיף של בקשה להישבון.

לילי אור: היום צריך להגיש בקשה בתוך שנה מיום הוצאת חשבונית המס.

לילי אור: סעיף 10 הוא סעיף של החזרי הבלו על דלק שחל עליו פטור מיוחד.

לילי אור: היום יש להגיש בקשה בכתב תוך שישה חודשים ממסירת הדלק.

לילי אור: יש כאן הארכת מועדים לנישומים.

לילי אור: "(ג) סעיף 15(ג)" – תקופה להגשת כתב אישום לאחר התליית צמצום הביטול של רישיון.

לילי אור: היום יש שנה מיום ההחלטה.

לילי אור: "(10) בחוק מס רכוש וקרן פיצויים, התשכ"א-1961 – סעיף 36א(ב);" מדובר בסעיף שקובע שלושה חודשים מיום קרות הנזק לצורך הגשת תביעה לפיצוי.

שגית אפיק: אוקיי.

שגית אפיק: את התקנות הורדתם.

שגית אפיק: אם תצטרכו אותן, תביאו את זה בתקנות?

גיא גולדמן: כן.

לילי אור: "בחוק מיסוי רווחים ממשאבי טבע, התשע"א-2011 – (א) סעיף 14(ב)".

לילי אור: הסעיף מדבר על השגה על החלטת פקיד שומה.

לילי אור: היא מוגשת בתוך 30 ימים מיום המצאת ההודעה.

לילי אור: "(ב) סעיף 15(א) ו-(ד)".

לילי אור: סעיף 15(א) זה סעיף של החלטה בהשגה, היא צריכה לצאת בתוך שישה חודשים.

לילי אור: 15(ד) זה אישור שומה עצמית או קביעת שומה לפי מיטב השפיטה בתוך 12 חודשים מיום הוצאת הדוח.

לילי אור: "(ג) סעיף 20טז(א)" – הגשת השגה.

לילי אור: הגשת השגה היא בתוך 30 ימים מיום הוצאת השומה.

שגית אפיק: אם אנחנו כבר מדברים על חוק מיסוי רווחים ממשאבי טבע, שבשנת 2011 הוועדה הזדרזה להעביר אותו בעקבות לחצים מאוד כבדים – נכנס כסף מהחוק הזה?

גיא גולדמן: אם מירי פה בזום היא יכולה - - -

שגית אפיק: אולי תדווחו בהזדמנות לוועדה, כי הבנו מהוועדה לקרן הגז שאולי הכספים שנכנסו כתוצאה מהחוק הזה הם הרבה הרבה הרבה יותר נמוכים ממה שדובר עליו בעת שהוועדה קיימה דיונים על זה.

גיא גולדמן: אין שום בעיה לתת לכם עדכון מסודר בעניין הזה.

משה גפני: אתם יודעים להגיד משהו עכשיו?

גיא גולדמן: אדוני, יש פה הרבה מערכי מס.

גיא גולדמן: לא כל דבר יש לנו - - -

שגית אפיק: הוא אומר שיביאו עדכון באופן מסודר.

גיא גולדמן: מה שהוועדה תרצה לקבל, אנחנו - - -

משה גפני: אז תביא.

משה גפני: ישבנו עם יושב-ראש הוועדה לרווחי הגז ושמענו דברים שדי השתוממנו, לכן חשוב לדעת.

משה גפני: זה חשוב גם מבחינה לאומית, כמה כסף.

משה גפני: אנחנו מחכים במתח לעדכון שלכם.

גיא גולדמן: מסכים אתך.

גיא גולדמן: בסדר גמור, ניתן אותו.

משה גפני: נזכור את זה בעוד דיונים שנקיים יחד, למה לא הבאת עד עכשיו.

ינון אזולאי: אם גיא מבטיח – הוא מביא.

שגית אפיק: עכשיו אנחנו מגיעים לסעיף 3, שזה הסעיף שמיזגנו איתו את הצעת החוק של חברי הכנסת שלמה קרעי ומיקי לוי.

שגית אפיק: כרגע הסעיף מנוסח בהתאם לאותו סיכום שהיה, שזה אומר שבחישוב התקופות שנקבעו בהוראות חוק מיסוי מקרקעין המפורטות להלן לא תבוא במניין התקופה שמיום ה' באדר, התש"ף, 1 במרץ 2020, עד יום י"ב באלול התש"ף, 1 בספטמבר 2020.

שגית אפיק: אם מועדי סיומן של התקופות חלים בתקופה זו, סעיף 9(ג1ג)(2)(ב) – שזה מס רכישה; סעיף 9(ג1ג)(2)(ב1)(2)(ב) – שזה מס רכישה בקבוצת רכישה; סעיף 9(ג1ג)(4)(ב) – שזה מס רכישה לתושב חוזר; סעיף 49ג(1) – זה מס שבח; וסעיף 49ה – זה שחלוף של שתי - - -

קריאה: פטור מיוחד.

שגית אפיק: כן.

שגית אפיק: אני שוב חוזרת על השאלה שנשאלתם כאן:

שגית אפיק: האם אפשר, במקום לציין את התקופות פשוט לעשות אחת משתי אופציות – החרגה של חצי שנה מהתקופה, ואז בן אדם יכלכל את מעשיו איך שיכלכל אותם, שזו הצעה שהצעתי אותה כבר בדיון המקורי ולא קיבלתם אותה; הצעה שניה היא הצעה שהציע לכם היושב-ראש, שתהיה אפשרות לשר, באישור הוועדה, להאריך את התקופה הזאת בשלושה חודשים ועוד שלושה חודשים.

שגית אפיק: זה משאיר את הסמכויות אצלכם, זה משאיר את זה לשיקול דעתכם, אם השר יחליט לא להביא את זה בפני הוועדה.

שגית אפיק: הסמכויות נותרות אצלכם.

גיא גולדמן: אנחנו מעדיפים, מהטעמים שמירי הסבירה קודם, לא לפתוח את הדבר הזה, לא להכניס אי-ודאות אלא לסיים ולעמוד בסיכומים שהושגו בעניין הזה.

גיא גולדמן: זה לא היה בעקרונות שסוכמו ולא היה בהצעה, אבל אם אפשר, מבחינתכם, לסיים את הדיון ולהוסיף חודש אחד להצעה – זה משהו שנוכל לבחון.

שגית אפיק: זאת אומרת, לעשות עד סוף ספטמבר - - -

מיקי לוי: גיא, בחיאת ראבכ - - -

גיא גולדמן: אנחנו מדברים על שלושה חודשים - - -

ינון אזולאי: מה הבעיה להשאיר את זה בידי השר?

גיא גולדמן: שיתאמץ ו- - - מקצועית זה לא נכון, אבל לאור בקשת הוועדה - - -

מיקי לוי: חבר'ה, נכנסנו לסיבוב שני של קורונה, יותר חמור.

מיקי לוי: הכול הולך להיות קפוא.

מיקי לוי: עשו טובה, אנחנו נלחמים על - - -

משה גפני: חבר הכנסת מיקי לוי.

משה גפני: אני מציע לקבל את זה.

שגית אפיק: התוספת של ספטמבר, גם בעיניי היא הצעה טובה.

שגית אפיק: אם ניכנס באמת לגל קורונה נוסף הם יצטרכו גם להאריך את המועדים בשנית והם יצטרכו לבוא לכאן בשנית.

משה גפני: אנחנו מקווים שלא יהיה גל נוסף.

משה גפני: אם יהיה גל נוסף, חס וחלילה, הם יצטרכו לבוא לכאן.

מיקי לוי: טוב.

מיקי לוי: אנחנו עם אצבע על הדופק.

משה גפני: בסדר, אנחנו מקבלים את זה.

שגית אפיק: אז יהיה 1 באוקטובר.

גיא גולדמן: חודש נוסף – במקום 1 בספטמבר, 1 באוקטובר.

שגית אפיק: סעיף 4 זה גם בקשה של הוועדה?

שיר שפר: כן.

שיר שפר: זו הפעימה הראשונה, השנייה והשלישית.

שגית אפיק: אתה רוצה להתייחס לפני שנקריא או שנקריא?

משה גפני: תקראי.

משה גפני: אני לא הולך להתעצבן מחדש היום.

שיר שפר: "4.

שיר שפר: תיקון חוק להגדלת שיעור ההשתתפות בעבודה ולצמצום פערים חברתיים (מענק עבודה).

שיר שפר: בחוק להגדלת שיעור ההשתתפות בכוח העבודה ולצמצום פערים חברתיים (מענק עבודה), התשס"ח-2007 – (1) בסעיף 18ד, במקום '70' יבוא '91'".

שגית אפיק: זאת הפעימה הראשונה.

שגית אפיק: לאיזה מועד זה מביא אותנו?

שיר שפר: 2 ביולי.

שגית אפיק: זאת אומרת, זה משהו שכבר ביצעתם והוועדה צריכה להחליט.

שגית אפיק: אפשרתם עד 2 ביולי?

שגית אפיק: יש אפשרות לעשות את זה עד מחר לצורך העניין?

גיא גולדמן: אפשרנו עד היום.

גיא גולדמן: אני לא זוכר במאה אחוז אם זה 1 ביולי או עד 2 ביולי, תסלחו לי.

שגית אפיק: אבל אפשרתם את זה, נתתם את זה עד המועד האחרון שקבעתם אתנו כאן.

שגית אפיק: אני רק אומרת לוועדה שנצטרך את זה לנסח אחרת.

שגית אפיק: אנחנו מקריאים לכם עכשיו את העיקרון, הניסוח של זה כרוך בקצת יותר סרבול.

משה גפני: הניסוח, כפי שתנסחו אותו, יובא שוב לוועדה גם לאחר ההצבעה.

שגית אפיק: רק לצורך ההקראה.

שיר שפר: "(2) בסעיף 18יז(א), במקום '70' יבוא '83'".

שיר שפר: זו הפעימה השניה.

גיא גולדמן: 24 ביולי.

שגית אפיק: חבר הכנסת מיקי לוי, הפעימה השנייה, כרגע, לפי הנוסח שאנחנו מביאים כאן, היא 24 ביולי.

שגית אפיק: השאלה היא אם אתם רוצים אחרת.

מיקי לוי: יש לי מודיעין; מערכות המחשוב אינן מוכנות נכון לשנייה זו.

שגית אפיק: נבחין רגע בין הפעימות לבין המענק על החזרת עובדים.

שגית אפיק: עכשיו אנחנו מדברים על הפעימות; אנחנו מאריכים את הפעימה השנייה ל-24 ביולי, שזה בהתאמה עם ההארכה של הפעימה הראשונה.

שגית אפיק: אני כשלעצמי הייתי מאריכה את זה קצת יותר, אבל זה מה שדיברנו ואני לא אומרת אחרת.

מיקי לוי: על מה שאמרה היועצת המשפטית, גיא, עוד 15 יום.

מיקי לוי: באמת, זה כסף של האנשים, מה אכפת לכם.

גיא גולדמן: אנחנו לא פוסלים אפשרות שנביא הארכה נוספת.

מיקי לוי: גיא, גיא, תסתכל לי בעיניים - - -

שגית אפיק: לא, אל תביאו הארכה נוספת, כי אם אנחנו קובעים את זה פה - - - אל תגרור אותנו עכשיו - - -

מיקי לוי: זה תאריך קריטי.

משה גפני: 24 ביולי.

גיא גולדמן: 24 ביולי זה מה שסוכם.

מיקי לוי: לא, לא יספיקו.

שגית אפיק: יכול להיות שהוא יביא ממילא הארכה, אז למה לא לסגור את זה בחוק?

מיקי לוי: גיא, עכשיו אמרת 15 יום; אני אומר חודש.

שגית אפיק: אתה לא תצטער על זה, כי אתה באמת מתכוון לעשות את זה.

גיא גולדמן: כי אני אומר את הדברים בכנות.

שגית אפיק: אתה אומר את הדברים באמת, אז חבל לעשות את הביורוקרטיה הזאת.

גיא גולדמן: אני לא רוצה להגיד עמדות מחמירות בוועדה כשאני יודע שאולי נגלה גמישות בהמשך.

מיקי לוי: אבל זה פרוץ.

גיא גולדמן: אז תגלו גם הבנה ליכולת שלנו להבטיח פה עכשיו.

מיקי לוי: נכניס את התאריך.

מיקי לוי: אני לא צריך את היכולת שלך להבטיח.

מיקי לוי: בסוף נצביע, גיא, לא כדאי לך.

משה גפני: כמה אתה מוכן להוסיף עכשיו?

גיא גולדמן: למיטב ידיעתי, וזה גם משיחה אתמול בלילה עם משרד המשפטים, יש מה ששגית כינתה סרבול מסוים בהארכת ההוראה הזאת מעבר ל-24 ביולי.

גיא גולדמן: אני חושב שעצם העובדה שזה מסורבל וטכנית לא ברור איך עושים את זה, מצד אחד, ומצד שני יש אי-ודאות מסוימת כמה נרצה להאריך את זה – אם נרצה להאריך את זה – מחייב את זה שנחשוב על זה פרק זמן נוסף.

גיא גולדמן: אני מוכן לחשוב על זה יחד אתכם לפני ההקראה, אבל יש פה קשיים - - -

שגית אפיק: אני מקבלת את מה שאתה אומר, גם אני מודעת לעניין של הניסוח.

שגית אפיק: אבל מכיוון שהוועדה מבקשת גם את הפעימה השלישית לדחות - - -

גיא גולדמן: הפעימה השלישית היא דיון קל יותר.

גיא גולדמן: פה, מבחינתנו - - -

שגית אפיק: אז בוא נתאים.

שגית אפיק: לא יכול להיות שלפעימה השנייה יהיה זמן קצר - - -

גיא גולדמן: בואו נעשה סדר.

גיא גולדמן: בפעימה השנייה יש קושי אחד - - -

שגית אפיק: אני מסכימה.

גיא גולדמן: בפעימה השלישית זה אירוע אחר.

גיא גולדמן: היינו רוצים לשמור שמה שניתן בהחלטת ממשלה ייעשה בהחלטת ממשלה.

גיא גולדמן: בניגוד לפעימה השנייה, ששם יש אי-ודאות מסוימת וסרבול, פה אנחנו אומרים לכם: מסכימים.

משה גפני: תגיד תאריך.

שגית אפיק: אז חבר הכנסת לוי אמר 15 ימים נוספים על ה-24 ביולי.

שגית אפיק: אתה מסכים?

שגית אפיק: זה מביא אותנו ל-7 באוגוסט.

שגית אפיק: אתה מסכים שהפעימה השנייה תהיה ב-7 באוגוסט?

ינון אזולאי: לא מספיק.

ינון אזולאי: צריך חודש לפחות.

גיא גולדמן: אלה שתי שאלות שונות.

גיא גולדמן: אם אנחנו מסכימים להכניס את זה בחוק?

שגית אפיק: תיכף נדבר על הכנסה.

שגית אפיק: מבחינת מועד, 7 באוגוסט מקובל עליכם?

שגית אפיק: הקרדיט יהיה שלכם בלבד.

מיקי לוי: לא כדאי לך להגיד לא.

משה גפני: אכניס כתבה ביתד נאמן על זה שהשר הוא זה שעשה את זה.

משה גפני: ..

גיא גולדמן: לצערי, השאלה הטכנית פה היא חלק בלתי נפרד מהשאלה המהותית.

שגית אפיק: אבל ברגע שאני ממילא מסרבלת את הנוסח ומכניסה את הפעימה השלישית, והוועדה מתעקשת להכניס את הפעימה השלישית, זה אותו נוסח גם לפעימה השנייה, תבין.

שגית אפיק: בסוף אני עושה את הסרבול הזה.

שגית אפיק: אני רק רוצה להסביר לחברי הוועדה: כדי להכניס את הפעימה השנייה, מכיוון שהיא לא עברה דרך הוועדה והיא לא נמצאת בחקיקה אלא בהחלטת ממשלה, אנחנו צריכים להעתיק את כל הניסוח.

שגית אפיק: זו תהיה תוספת של כעשרה עמודים.

שגית אפיק: אין מה לעשות, זאת המציאות.

שגית אפיק: אומר גיא: תוותרו על הסרבול הזה ואני אעביר לכם את זה בהחלטת ממשלה.

מיקי לוי: לא לא.

מיקי לוי: גיא, יש אנשים בחוץ.

גיא גולדמן: אני מבין.

מיקי לוי: לא, אתה לא מבין, גיא.

משה גפני: אני מבקש להצביע על זה ולהגיש רביזיה.

משה גפני: למה להגיד רביזיה?

משה גפני: כי יש עדיין דברים שלא הושלמו, וכמו ששגית אמרה, יצטרכו לנסח את העברת הנושא מהממשלה לחוק.

משה גפני: היא תצטרך לנסח כמה ימים.

מיקי לוי: אבל יש לה פתרון משפטי.

משה גפני: אז אגיש רביזיה.

משה גפני: אבל עכשיו נוסיף את 15 הימים, ואם יתברר שיש פה איזה תקלה גדולה – נשנה את זה.

מיקי לוי: 15 יום זה בתחום הסבירות.

משה גפני: ודאי, זה ברור לגמרי.

משה גפני: אנחנו מוסיפים 15 יום, אני מגיש רביזיה בגלל שהיא תצטרך לנסח את כל הדבר הזה.

שגית אפיק: הפעימה תישאר as is, כפי שהיא נעשתה.

שגית אפיק: אנחנו רק משנים את המועד.

שגית אפיק: למרות שאביא בפניכם את כל הגדרות הפעימה, אנחנו מתחייבים שהכול יישאר אותו דבר, אבל אנחנו מאריכים ל-7 באוגוסט.

שגית אפיק: עכשיו הפעימה השלישית.

גיא גולדמן: הפעימה השלישית היא אירוע אחר, אי-אפשר להכניס את זה לחוק.

שגית אפיק: כי?

גיא גולדמן: כי להבדיל מהפעימה השנייה, שהיא בחקיקה היום – היא פשוט בחקיקת חירום – הפעימה השלישית היא בכלל לא בחקיקה, היא בהחלטת ממשלה.

גיא גולדמן: בעיניי זה עושה בלגן גדול לקחת משהו שבכלל לא הוגדר בחוק ולהצביע עליו ולהגיד שהוא מוארך.

גיא גולדמן: מאוד אשמח שהוועדה תבוא לקראתנו, לאור זה שאנחנו מתחייבים – אין פה שום מחלוקת, נאריך את זה בהחלטת ממשלה.

שגית אפיק: מתי?

גיא גולדמן: יהיו עוד מענקים, יהיו עוד החלטות ממשלה, ויחד עם החלטות הממשלה - - -

משה גפני: גיא, אנחנו מבקשים מהיועצת המשפטים לנסח את זה באופן כזה שזה יהיה החלטת ממשלה שמובאת כאן לתוך החוק.

משה גפני: אם היא תגיד לנו במשך הזמן שהיא מנסחת את זה שיש אכן בעיה ואי-אפשר, ואז אנחנו צריכים להסתמך על הדברים שלך, שזה יבוא מהר להחלטת ממשלה – זה לא יהיה.

משה גפני: עכשיו אנחנו מבקשים ממנה להכניס את זה בחוק.

משה גפני: למה אנחנו מבקשים?

משה גפני: בגלל שתי סיבות: 1.

משה גפני: בגלל שאנחנו חושבים שזה יותר מהר ויותר נכון, זאת העמדה שלנו וכל החברים סבורים כך; 2.

משה גפני: בגלל שאמרתי.

גיא גולדמן: אנסה לדבר על ליבה של היועצת המשפטית אחרי הדיון.

גיא גולדמן: אני סומך עליה.

שגית אפיק: מה המועד שאתם מתכננים להביא לפעימה השלישית?

גיא גולדמן: ראיתי כרגע 31 ביולי, שזה מועד שמקובל עלינו.

שגית אפיק: 31 באוגוסט.

גיא גולדמן: 31 באוגוסט, סליחה.

שגית אפיק: ועכשיו הארכנו ל-7 באוגוסט את הפעימה השניה.

שגית אפיק: השאלה היא אם לא צריך להאריך גם את הפעימה הזאת.

גיא גולדמן: מקובל עלינו.

שגית אפיק: גם פה 15 ימים, ל-15 בספטמבר?

גיא גולדמן: זה היה 7 באוגוסט.

שגית אפיק: ועכשיו יש לך 31 באוגוסט, אז הוספתי פשוט 15 יום.

גיא גולדמן: אנחנו מסכימים ל-15 בספטמבר.

ינון אזולאי: הרב גפני, אני חושב שזה המקום להעלות את זה, כי בפעימה הראשונה יש בעיה.

ינון אזולאי: קודם פרגנתי לרשות המיסים על המענק לתושבי החוץ.

ינון אזולאי: הווי אומר, ב-10 ביולי, כלומר עוד שלושה ימים, זה נגמר.

ינון אזולאי: אנשים לא הספיקו בתוך עשרה ימים - - -

מיקי לוי: מה עוד שהם צריכים דוחות כספיים.

ינון אזולאי: צריך להאריך להם את זה לפחות במה שהיה עד עכשיו.

גיא גולדמן: על איזה סעיף אתה מדבר?

ינון אזולאי: פעימה ראשונה, תושבי חוץ, לא יכלו להגיש כי רצו תעודת זהות, ואין להם תעודת זהות בארץ.

ינון אזולאי: זה חשוב, כי הנושא סודר אחרי שערן יעקב היה פה ופתחו את ה-66 שיכולים להגיש, אין בעיה.

ינון אזולאי: הבעיה היא שהם מגישים כמו כולם בפעימה הראשונה, עד 10 ביולי.

שגית אפיק: 2 ביולי נגמרת הפעימה הראשונה.

מיקי לוי: אז אתה לא יכול לתת 15 יום רטרואקטיבית?

ינון אזולאי: זה לא 15 יום, כי נאמר לי עכשיו שזה עד 10 ביולי.

ינון אזולאי: עשרה ימים זה לא מספיק להם כדי להגיש, צריך לתת להם הארכת מועדים.

ינון אזולאי: תן להם עוד חודש, אל תיתן להם אותו דבר.

ינון אזולאי: בפעימה הראשונה אני חייב שתיתנו להם זמן כדי להגיש, ובפעימה השלישית עדיין לא פתחו להם את זה, אז שלא נצטרך גם שם להגיע להארכת מועדים.

שגית אפיק: לא הבנתי.

ינון אזולאי: על תושבי חוץ, שהיה להם 66.

ינון אזולאי: צריך שם הארכת מועדים.

שגית אפיק: הבנתי.

שגית אפיק: זה משהו אחר.

ינון אזולאי: על הפעימה הראשונה.

ינון אזולאי: את הפעימה השלישית עדיין לא פתחו להם, אחר כך אדבר איתך.

ינון אזולאי: שלא נחזור עוד פעם למקום שהיינו בפעימה הראשונה, שלא יכלו להגיש.

משה גפני: בסדר גמור.

שגית אפיק: דחיית המועד לתשלום קנסות – זו גם בקשה של הוועדה.

שגית אפיק: נתאם אתכם את הניסוחים.

גיא גולדמן: נוכל לעשות את זה ידנית, לא אוטומטית, אם יהיה מקובל על משרד המשפטים.

שגית אפיק: מה זה ידנית?

שגית אפיק: תסביר.

גיא גולדמן: אדם יבקש והוא יקבל אוטומטית.

גיא גולדמן: כל מי שיבקש – יקבל.

גיא גולדמן: כמובן, בכפוף להסכמה של משרד המשפטים.

שגית אפיק: אנחנו מסכימים על העיקרון.

משה גפני: משרד המשפטים לא צד, היא הסכימה.

שגית אפיק: היא הסכימה, נתאם אתה את הנוסח.

שגית אפיק: אדוני היושב-ראש, הגענו לעניין של הכרזת מצב מיוחד בעורף.

משה גפני: אני מבקש להוריד את זה, זה מופיע ביום ראשון בוועדת שרים.

משה גפני: אני מאוד מבקש את התמיכה שלכם, גם אדבר אתכם לפני הישיבה של וועדת השרים לעשות דברים ספציפיים לגבי העניין הזה.

משה גפני: אני מבקש שתהיו גמישים בעניין ולא להגיד לי לא, וזהו.

משה גפני: בסדר?

גיא גולדמן: נעביר את המסר.

משה גפני: תבואו עם הצעות קונקרטיות שאתם יכולים להסכים להן.

משה גפני: אנחנו לא רוצים לחזור על התהליך הזה.

משה גפני: אנחנו מקווים שלא יהיה מצב חירום ושלא יהיה מצב לחימה, אבל אתם צריכים להיות יותר גמישים בעניין.

שגית אפיק: המשך החוק מתייחס להארכת תקנות של ה-FATCA.

משה גפני: לא לא, אני רוצה דיון.

שגית אפיק: רשות המיסים כבר הסכימה להוריד את זה.

שגית אפיק: אנחנו עושים פה סעיף הסמכה, ששיר תקרא תיכף, כך שרשות המיסים תוכל להביא הארכה כזאת בתקנות, גם ל-FATCA וגם ל-CRS, בפני הוועדה.

שגית אפיק: זאת הזדמנות להגיד לכם שבעינינו עדיין נושאי ה-FATCA לא עובדים כפי שהיינו מצפים שהם יעבדו.

שגית אפיק: הם לא עובדים חלק, היושב-ראש ממשיך לקבל כל מיני פניות בנושא הזה, לחלקן אתם נותנים מענה ועם חלקן אנחנו ממשיכים להתגלגל עם עצמנו.

גיא גולדמן: לפחות אנחנו נותנים מענה.

שגית אפיק: נכון, אני מסכימה, אבל זה עדיין לא עובד חלק.

שגית אפיק: אנחנו כבר שנתיים אחרי חקיקת ה- FATCA, אפשר היה לצפות שזה יעבוד טיפה יותר חלק.

שגית אפיק: לקראת הדיון שבו תביאו את התקנות תנסו לבוא עם איזשהו הסבר על היישום כדי שנוכל להתרשם.

גיא גולדמן: סטטוס.

משה גפני: אני מקבל תלונות על זה.

גיא גולדמן: ואנחנו מסייעים בבקשות שהוועדה מעבירה לנו לבדיקה.

משה גפני: בסדר, אז אני מבקש מה ששגית ביקשה.

משה גפני: נסיים את ההקראה

שגית אפיק: נקרא את רק סעיף ההסכמה.

משה גפני: ואחרי זה אירית שטרק רוצה להגיד כמה דברים לפני שאנחנו מצביעים.

שיר שפר: "זיכוי בעל חשבון ומסירת פרטים.

שיר שפר: בתקופה שמיום י"ד באייר התש"ף (8 במאי 2020) עד יום ט"ז בטבת התשפ"א (31 בדצמבר 2020) יקראו את סעיף 135ג(ד) לפקודה כאילו במקום 'בהתייעצות עם נגיד בנק ישראל, יושב-ראש רשות ניירות ערך ושר המשפטים ובאישור' בא 'באישור'".

שיר שפר: זה אומר שיהיה רק אישור שר האוצר במקום כל הגופים האלה.

שגית אפיק: וזה יבוא לאישור ועדת הכספים.

שיר שפר: כן, זה כבר נמצא בתוך החוק.

שיר שפר: באישור ועדת הכספים.

שגית אפיק: בסדר, אז זה יובא בתקנות לאישור הוועדה.

משה גפני: הסבר.

גיא גולדמן: ההסבר מהותי יובא בתקנות, רק לאור המצב המיוחד יש שם הסכמות של יו"ר הרשות לניירות ערך ונגיד בנק ישראל.

גיא גולדמן: כמובן, שהתייעצנו אתם, אבל הפרוצדורה הזאת - - -

שגית אפיק: בוודאי.

שגית אפיק: אבל שר האוצר יוכל להביא בפני הוועדה - - -

גיא גולדמן: זה גם באופן חד-פעמי.

שגית אפיק: לפני שהוא מצביע, אני רוצה להגיד שנתאם בינינו את הנוסח ונביא אותו לשבוע הבא.

שגית אפיק: עכשיו הוא מצביע על העקרונות.

שגית אפיק: אני חושבת שתעשו מאמץ להביא את התקנות בכל הנושאים שהוועדה ביקשה, ושאתם מסכימים להביא בהם את התקנות.

שגית אפיק: זאת אומרת, איחוד עוסקים אמרתם שאתם לא מסכימים, אז תעשו בדיקה נוספת.

גיא גולדמן: איחוד עוסקים לא מסכימים.

גיא גולדמן: את הסיפור עם מס הרכישה על הקבלנים, שיש דיון באוצר.

שגית אפיק: יש מס רכישה, יש חובות אבודים ויש תושבים חוזרים, שזה שלושה דברים שאתם מסכימים להביא בתקנות.

שגית אפיק: נכון?

שגית אפיק: נביא את הנוסח לשבוע הבא, אם תביאו עד אז את התקנות האלה אז הוועדה תוכל לדון בתקנות ולאשר אותן; אם לא תביאו את התקנות – לפחות חובות אבודים נכניס בחוק.

גיא גולדמן: שר האוצר, יש לו כמובן את הסמכות לסרב.

גיא גולדמן: נביא את זה, כבר הבאנו את זה למעשה.

משה גפני: בסדר, תביאו, מה הבעיה.

גיא גולדמן: זה יצא מאתנו.

ינון אזולאי: לגבי מה שדיברתי, על תושבי חוץ, מכניסים פה את ההארכה.

שגית אפיק: הוא צריך לבדוק את זה ולתת תשובה.

ינון אזולאי: אם כן, אנחנו צריכים את זה בהארכה.

גיא גולדמן: נבדוק.

גיא גולדמן: יש דברים שאנחנו שומעים פעם ראשונה.

גיא גולדמן: העולים והכול - - -

שגית אפיק: על התושבים החוזרים.

גיא גולדמן: על שישית מס רכישה יהיה דיון באוצר ונביא את הכול, אם השר מסכים.

ינון אזולאי: לשכת התעסוקה בזום?

שגית אפיק: מה קורה עם הטופס של לשכת התעסוקה?

משה גפני: תעלו את אירית שטרק מלשכת רואי החשבון, הבטחתי.

משה גפני: יושב-ראש רשות התעסוקה נמצא בדיוני ההנהלה שלהם.

משה גפני: אני לא אחכה עד 14:00, עם כל הכבוד.

משה גפני: בשבוע הבא אבקש להעלות אותו, בלי קשר לדיון – מתי שאנחנו דנים בעניין הזה.

משה גפני: אני מבקש לקבוע אתו מתי הוא עולה כדי לתת לנו הסבר על מה שקורה ואולי גם לשים את זה על סדר-היום.

משה גפני: אראה מה אני עושה בסדר-היום בשבוע הבא ונתאם אתו זמן שהוא יבוא.

משה גפני: גיא, היום היית בסדר.

גיא גולדמן: זה קורה כל פעם, כל פעם אני בסדר.

משה גפני: הצעת חוק הארכת תקופות ודחיית מועדים - - -

ליאת נויבירט פייג: כבוד היושב-ראש, אני ליאת הסגנית של איריס.

ליאת נויבירט פייג: איריס לא יכולה לעלות ואני לא יכולתי לדבר קודם.

משה גפני: את יכולה להגיד במשפט אחד?

ליאת נויבירט פייג: כן כן, במשפט אחד.

ליאת נויבירט פייג: קודם כול, תודה, כבודו, על האורכות.

ליאת נויבירט פייג: זה מאוד חשוב.

ליאת נויבירט פייג: המצוקה בשטח קשה מאוד, אנחנו עם מאות פניות של עוסקים ושל מייצגים בנושא המוקדים והפעילות שלהם.

ליאת נויבירט פייג: נושא איחוד העוסקים הוא נושא קריטי.

ליאת נויבירט פייג: יש פה עיוות ופגיעה עצומה, ואני מבקשת שהנושא הזה יטופל.

ליאת נויבירט פייג: מושבים, קיבוצים, עוסקים שנפגעו - - -

משה גפני: בסדר, הוא מביא תשובה על זה בשבוע הבא.

מיקי לוי: גיא, אתה מביא את זה בשבוע הבא?

שגית אפיק: לא, הוא נתן על זה תשובה שלילית.

ליאת נויבירט פייג: גיא, גיא - - -

משה גפני: אוקיי, הדיון הזה מיותר.

ליאת נויבירט פייג: אבל אני רוצה לציין משהו, כי אמרו פה משהו שהוא לא נכון.

ליאת נויבירט פייג: אמרו שאין אפשרות לבדוק את הדוחות של איחוד העוסקים – הדבר הזה הוא לא נכון.

ליאת נויבירט פייג: יש דוח שנתי של איחוד העוסקים שמוגש.

משה גפני: תבדוק עוד פעם.

משה גפני: מה עוד?

מיקי לוי: גיא אומר שמה שהיא אומרת זה נכון.

גיא גולדמן: לא לא.

גיא גולדמן: הצגנו את ההתנגדויות קודם לכן לגבי הארכת המועד להגשת דוח.

גיא גולדמן: זה לא חוק שמאריך מועדים של דוחות.

גיא גולדמן: רובם המכריע של - - -

משה גפני: גיא, אל תחזור על זה עוד פעם.

משה גפני: היא מבקשת ממך, ואני חוזר על הבקשה הזאת:

משה גפני: אני מבקש שתבדוק עוד פעם ובשבוע הבא תחזור אלינו עם תשובות.

מיקי לוי: יש לי הצעה.

מיקי לוי: גיא, אתה יכול לשבת עם לשכת רואי החשבון בנושא הזה, בבקשה?

מיקי לוי: אתה מכיר את השולחן העגול שהייתי עושה.

מיקי לוי: שב עם ליאת או עם איריס.

גיא גולדמן: אנחנו בקשר אתם, ונהיה שוב.

ליאת נויבירט פייג: גיא, יש מכתב מסודר שהוצאנו, עם כל הכשלים והעיוותים שיש בנושא הזה, ונשמח לשבת אתך.

מיקי לוי: ליאת, הוא ישב אתך.

משה גפני: תודה רבה.

משה גפני: אני מקבל את ההצעה של מיקי לוי.

משה גפני: זאת לשכה חשובה, לשכת רואי החשבון, שב אתם, נסה להגיע למשהו ותחזור אלינו ותגיד.

משה גפני: תודה רבה לך.

ליאת נויבירט פייג: מתקבלים רק 20% מקדמות בגין המענקים.

ליאת נויבירט פייג: אין תשלום מלא של המענק - - -

משה גפני: איזה מענק?

ליאת נויבירט פייג: מענק פעימה שלישית.

ליאת נויבירט פייג: העוסקים מדממים, אין להם כסף.

ליאת נויבירט פייג: אנחנו בעיצומו של גל שני או תחילתו, אני לא יודעת.

ליאת נויבירט פייג: אנחנו מבקשים במיידי שהמקדמות האלה יעלה מ-20% ל-50%.

ליאת נויבירט פייג: זה בסדר שתעשו בדיקות, אבל לא יכול להיות שהעוסקים יתמודדו עם מצב שאין להם תזרים לנשום.

ליאת נויבירט פייג: ראש הממשלה דיבר על זה שהמטרה של המענקים האלה היא לתת חמצן מיידי לעסקים, אז שזה יהיה ככה.

ליאת נויבירט פייג: תודה רבה.

משה גפני: תודה רבה.

משה גפני: בבקשה, יוסי.

יוסי אלישע: שלום לכולם.

יוסי אלישע: אני להתייחס לכמה דברים שנאמרו.

משה גפני: אבל בקצרה, אני רוצה להצביע.

יוסי אלישע: אני רוצה להצטרף למה שאמרה ליאת: אנחנו בעיצומו של גל שני.

יוסי אלישע: המקדמות של 20%, כאשר היום אנחנו סוגרים עסקים פעם נוספת, אנשים פשוט לא שורדים.

יוסי אלישע: חייבים, פשוט חייבים להגדיל את המקדמות ל-50%.

יוסי אלישע: שתי נקודות, אדוני.

יוסי אלישע: אחת, בנושא מע"מ – דיברנו על זה גם בפעם שעברה.

יוסי אלישע: הנושא הזה, שיש להם חמש שנים להוציא שומה ביחס לשומות מע"מ, הם מבקשים עכשיו ארכה גם ביחס לזה.

יוסי אלישע: המשמעות היא שהם יוכלו לחזור חמש וחצי שנים אחורה.

יוסי אלישע: אין שום סיבה להעניק את האפשרות הזאת לנישום, בטח אין זכות כזאת לקחת את עצמו חמש שנים קדימה ולאפשר לו להגיש תיקון שומות וכדומה.

יוסי אלישע: לכן אני חושב שזה צריך להיות כמו שקבענו בפקודת מס הכנסה, שהארכה הזאת תינתן אך ורק אם יימצא שיש כאן הליך פלילי ויש הצדקה לזה.

יוסי אלישע: לגבי נושא הערעורים – ראינו שבמס שבח, למשל, כן נכללה האפשרות להאריך את המועד לגבי ערעור.

יוסי אלישע: דרך אגב, נאמר פה שלכאורה חלף הזמן לגבי כל הערעורים; כמעט כל המועדים בדיון הזה שאנחנו נמצאים בו חלפו.

יוסי אלישע: עכשיו אנחנו עושים הכול בדיעבד.

יוסי אלישע: לכאורה, אם אנשים היו כבר בפניקה הם ביצעו, מימשו, או שהיום יושבים ומחכים למוצא פיה של הוועדה הזאת.

יוסי אלישע: לכן בערעור מס הכנסה ובערעור מע"מ, בשונה מערעורים אחרים, הנטל הוא על הנישום.

יוסי אלישע: הנישום הוא זה שצריך לבוא ולהסביר ולהראות, להבדיל מתביעה רגילה שמתנהלת.

יוסי אלישע: הערעור הוא חלק בלתי נפרד מהליך השומה, לכן אין שום סיבה שלא להאריך אותו ולייצר אחידות במס שבח, במע"מ ובמס הכנסה.

יוסי אלישע: זה הכול, אדוני.

יוסי אלישע: תודה.

משה גפני: תודה רבה.

משה גפני: רבותיי, אני חוזר על מה שאמרתי קודם:

משה גפני: אני מבקש את הבדיקה, אני מבקש שכשתחזור עם התשובה בעוד שבוע תבוא גם עם הנושא הזה.

משה גפני: ככל הנראה, אקיים דיון גם לגבי המקדמות וכל הדברים האלה, דיון שהוא טרום תקציב.

משה גפני: אני מקווה לעשות את זה בשבוע הבא.

משה גפני: שבו אתם לראות שאתם יכולים למשהו.

גיא גולדמן: יושבים, ונמשיך לשבת, אדוני.

גיא גולדמן: אבל שים לב שבכל שבוע הנוסח שמגיע אליך הוא עם עדכונים נוספים, דברים שאנחנו מעדכנים בעקבות הערות הוועדה.

משה גפני: הצעת חוק הארכת תקופות ודחיית מועדים בענייני הליכי מס (הוראת שעה – נגיף הקורונה החדש), התש"ף-2020, עם כל השינויים שעשינו, כל הדברים שדיברנו, עם הניסוח שאנחנו מבקשים, כפי שאמרה פה היועצת המשפטית קודם.

משה גפני: מי בעד הצעת החוק?

משה גפני: מי נגד?

משה גפני: מי נמנע?

משה גפני: אושר.

משה גפני: הצעת החוק אושרה, עם כל השינויים הנלווים אליה.

משה גפני: אני מגיש רביזיה, כדי לתת את השבוע הזה, גם כדי לנסח וגם שיביאו לפה את ההקראה וכל מה שנלווה.

משה גפני: אני מאוד מקווה שנגיע לפתרונות.

משה גפני: לגבי הסעיף שהורדנו, שנוגע לנושא של שעת חירום והאפשרות הזאת – אני מאוד מבקש מכם, זה מגיע לוועדת השרים.

משה גפני: זו הצעת חוק שנעשתה אחרי שעברנו הרבה מאוד הליכים של מצבי חירום, של שעת לחימה, של ימי לחימה.

משה גפני: אני מוכן לקבל כל הצעה שתציעו, אבל שזה יקדם את העניין הזה, שאנשים לא יצטרכו לסבול כל כך הרבה, שיוכלו להגיש בקשה לדחייה והם יקבלו אותה, על פי החוק.

משה גפני: תהיה לכם סמכות לעצור את זה, תהיה לכם סמכות לא לתת דחייה – אני לא מוריד מכם את הסמכויות, אבל לקצר הליכים.

משה גפני: ארגיש מאוד לא נוח עם העניין אם תבואו ותתנגדו.

משה גפני: אני לא חושב שזה נכון, אני לא חושב שזאת מערכת יחסים בין רשות המיסים לבינינו.

משה גפני: אנחנו עוברים את הנושא של הדחיות כל הזמן, לכן מאוד חשוב שתבואו עם הצעה.

משה גפני: אם לא תבואו עם הצעה – זוהי זכות

משה גפני: כם הדמוקרטית, אבל אז גם לי יהיו זכויות דמוקרטיות.

משה גפני: להסביר?

גיא גולדמן: אני חושב שזה הובן היטב.

משה גפני: תודה רבה, הישיבה נעולה.